text:
UBWINGINZI
ISHURI RYA KANE
IGIRABO CYA MBERE
IRIBURIRO
- INTEGO RUSANGE
Aya mahugurwa agenewe abakristo biyemeje kubohoza abantu, imiryango n’ibihugu mu mwuka wo guteza imbere Itorero rya Kristo mu murimo wo gusenga. Agamije kurema ingabo z’abiyahuzi mu masensengesho bafite intego kugaragaza umudendezo n’ububyutse aho bikenewe hose.
Abakolosayi 4:12
- URUFATIRO RW’IJAMBO RY’IMANA
- IGIKORWA CYO KOBOHOZA n’amasengesho afasha umwinginzi kubohoza abo satani yaboshye, abaganisha ku rupfu.
Imigani 24:11-12
Mariko 16:17-20
Yakobo 5:13-20
- IGIKORWA CYO GUSHYIGIKIRA n’amasengesho afasha umwinginzi kuba mu cyuho ashyigikiye umuntu, igikorwa cyangwa umurimo.
Kuva 17:8-14
Ibyakozwe 12:1-17
Yesaya 59:15-16
Ezekiyeli 22:30
N.B:
- a) Muri icyo gikorwa cyo kubohoza, umwingiza yambara imbaraga z’Imana abiheshejwe n’ubuntu bwa Yesu Kristo, binyuze mu mbaraga z’Umwuka wera kandi akora abohoza imbohe
- b) Muri ayo masengesho yo gushyigikira, umwinginzi yiyambaza ikiganza cy’Uwiteka gukora mu masengesho, mu buzima bw’umuntu uri kure, utari aho umwinginzi ari, yinginga Uwiteka kugaragara no gutabara aho bikenewe.
- INTEGO RUSANGE
- Kuba ushobora komora (kuganira) kugira ngo hamenyekane ikibazo kiremereye mugenzi wacu afite.
- Kuba ushobora kugaragaza gahunda inoze y’amasengesho ya bohoza uwo Imana itwohorereje cyangwa uziritse n’umwanzi
- Gushyigikira gahunda zozse n’ibikenewe by’Itorero mu masengesho
- Kwinjiza Itorero ryose mu buzima bukomeye bw’amasengesho
IGICE CYA MBERE
UMWINGINZI N’UBUZIMA BW’AMASENGESHO
ISOMO RYA MBERE: IBIRANGA UMWINGINZI
- Ni umuntu wejejwe kandi uharanira kwezwa igihe cyose
Bishatse kuvuga ko yejejwe n’igitambo cy’igoligota kandi agahora yiyeza iminsi yose mu nzira ze zose.
1 Abakorinto 1:1-2, 30, Yohana 17:19, Yesaya 59:1-3, Yohana 9:31, 1 Timoteyo 2:8
- Arejejwe kandi yahamagariwe guhora yiyeza iminsi yose y’ubuzima bwe, yitandukanije rwose n’icyaha mu bizima bwe bwa buri munsi.
Zaburi 66:18
- Yejejwe kubera kugira ngo abe igikoresho ku bandi.
2 Timoteyo 2:20-21
- Yiyeza kubera Itorero n’abandi
Yobu 22:30
Kwera k’umwinginzi gutuma abohora ababoshwe ndetse n’abanyabyaha. Mu yandi magambo kutezwa kwe kwatuma abantu benshi barimbuka, ndetse nawe ubwe akaba yapfa.
Urugero:
- Akani yahuye n’ibyago, icyaha cye cyateye urupfu no gutakaza umuryango we wose (yosuwa 7:25)
- Umuntu wari mu buzima bw’icyaha, yabonye ikiganza cye kiremera kuko yari yakirambitse k’umuntu wari ufite abadayimoni.
ICYITONDERWA: Kwezwa n’imbaraga
- Inzitizi ku masengesho yacu
- Kudatanga imbabazi (Imigani 21:13)
- Kwangana no kwicamo ibice (Abaheburayo 12:14, Abaroma 12:18, Matayo 5:23-24, Imigani 1:21-27);
- Ibinyoma, ibizira (Yosuwa 7, Ibyakozwe 5:1-11, Malaki 3:7-12);
- Umuvurungano mu rugo cyangwa mu bashakanye (1 Petero 3:1-7)
- NI UMUNTU UGENDERA MU MASEZERANO Y’IMANA
Amasezerano yose y’Imana ari mu ijambo ryayo. Ijambo ry’Imana rigomba kubo ifunguro rya buri munsi ry’umwinginzi. Agomba gutekereza kw’ijambo ry’Imana, akarigira irye kugira ngo arikoreshe mu murimo yahamagariwe.
Agomba kwirinda amagomba y’amarangamutima n’ibindi byose bisa n’ibyo. Imana yumva imvugo yayo gusa (ijambo ryayo)
1 Abami 17:14-16, Ibyahishuwe 12:11, Abefeso 6:13-17, Abaroma 10-17, Abakolosayi 3:16, 1 Yohana 5:14-15
ICYITONDERWA: Umwinginzi arangwa no kwizera gushikamye mu Mana, kutagira amakemwa, gukomeye kandi gushinze imizi mw’ijambo ry’Imana. Kubera iyo mpamvu, agomba guhora asoma ijambo ry’Imana, aryiga, arifata mu mutwe, aritekerezaho (Abaroma 10:17, 2 Samweli 23:2-3)
- NI UMUNTU WITEGURIYE IMANA, WIYEMEJE KWITANGIRA ICYUBAHIRO N’URUKUNDO RW’UMWAMI ARIKO NO KUZANA ABANDI KU GAKIZA.
Ntibishoboka ko ugera kuri iyo ntego yihariye, utiyemeje kwitanga nk’igitambo (kwiyemeza gupfa ubwawe kubera abandi) Kuva 32:9-14,32 Kuva 33:12-17, Itangiriro 18:17-33, 1 Abakorinto 15:45, Yohana 12:24, Matayo 24:28, 2 Abakorinto 3:6-10, Ibyakozwe 20:24
- NI UMUNTU UBIKA IBANGA KANDI WANGA KOMORA ACIYE HEJURU
Abagalatiya 6;1-5, Abefeso 5:4,9, Abakolosayi 3:23-25, Yeremiya 8:10-12
Umwinginzi agomba guha agaciro umuntu asengera, kutananirwa, kumwereka ko ari uwagaciro, kumwumvisha ko akwiye kumufungurira umutima we kandi ko atazamena ibanga, agomba kwikorera umutwaro w’uwo asengera. Imana ihana upfa gusenga atazi icyo akora.
ISOMO RYA KABIRI: AMASENGESHO N’UMWINGINZI
- Gusenga n’iki?
Yakobo 4:8, Abaheburayo 4:16, 1 Yohana 5:14-15
Gusenga ni igikorwa cy’umutima utaryarya, ugamije kuvuga ubwiza bw’Imana, ibokorwa bihambaye yakoze (uyishimira) cyangwa uyisaba gutabarwa nayo.
- Akamaro k’amasengesho
- Gusenga n’itegeko ry’Imana “Musenge ubudasiba” (1 Abatesalonike 5:17)
- Gusenga ni umubavu uhumura neza (Ibyahishiwe 5:8)
- Gusenga ni intwaro (Abefeso 6:18, Abakolosayi 4:12-13)
- Gusenga n’isoko y’imbaraga zishobora guhindura ibihe n’ibibazo (Itangiriro 18:16-33, 19:29, Zaburi 65:1-6)
- URUTONDE RW’AMASENGESHO
- KU BIREBANA INTEGO
- Kuramya Imana (Ibyahishuwe 19:10, Yohana 10:27-28)
- Guhimbaza (Abaheburayo 13:15, 1 Ngoma 29:10-14, Imigani 31:28, Abaheburayo 1:1-14)
- Gushimira (Abatesalonike 5:18, Zaburi 50:14-15, Zaburi 116)
Gushimira Imana ku bikorwa bikomeye yatugaragarije.
- Kwihana / Kwatura: Kwemera ibyaha kandi ubyihana (Imigani 28:13)
- Kwemera ibyaha byawe
- Kubyihana
- Kwizera no kugendera mu gikorwa cy’I Goligota
- Kwiyemeza kutongera kugwa mu cyaha
- Gutabaza imbaraga z’Umwami
- Kwinginga: Ni isengesho ubwira Imana kubera impamvu zitari izawe bwite (Abakolosayi 4:12)
- Gusaba (Abafilipi 4:6-7, 1 Petero 5:7)
- KU BIREBANA N’IMIVUGIRE
- Kuvuga (Guhimbaza, Kwinginga no guhesha umugisha….)
- Kwitegereza (Bucece cyangwa mu mutima: kuramya)
- Kwandika (Yesaya 44:5)
- KU BIREBANA NAHO AMASENGESHO AVUGIRWA N’ABAYARIMO
- Ushobora gusenga uri wenyine
- Ushobora gusengana n’abandi (babiri cg itsinda rito)
- Ushobora gusengera mu giterane cyangwa mu bantu benshi (Mu itorero cyangwa mu gihugu)
- KU BIREBANA N’IGITAMBO CYANGWA KWIFATA
- Kwiyiriza: kureka kurya no kunywa, kureka imibonano mpuzabitsina mu bwumvikane n’uwo mwashakanye(umugore cyangwa umugabo), kureka kuryama ku buriri, kwibuza gusinzira, kwibuza kuvuga, mu make kwiyima ko kugira ngo ushobore gusenga.
- Ushobora no gusenga utiyirije.
- IBYIFUZO BITANDUKANYE BYO GUSENGERA
- Kwisengera ubwawe cyangwa gusengera umuryango wawe
- Gusengera abo muhuje kwizera (abakijijwe, abo mw’itorero ryawe, Abakozi b’Imana), Abefeso 6:18-20
- Gusengera itorero rya Kristo muri rusange (Abakolosayi 4:12-13)
- Gusengera abantu bose n’abami (1 Timoteyo 2:1-4)
- Gusengera ibihugu (Yeremiya 29:7)
- Gusengera ikibazo kikuremerereye (Abafilipi 4:6-7)
- WAKORA UTE GAHUNDA Y’AMASENGESHO
Ibisobanuro: Kugira ikaye y’amasengesho aho ugaragaza ibibazo bigomba gusengerwa (ibyo usengera ku giti cyawe, ibibazo by’abavandimwe bawe, inshuti, itorero, igihugu n’amahanga):
- Ugaragaza itariki wakiriyeho ikibazo gisengerwa: 28/01/2007
- Icyifuzo cya gusengera: Ubukwe bwa Francois
- Imirongo ya bibiliya: Itangiriro 2:18
- Itariki yaboneyeho igisubizo: 16/01/2009
- Icyitonderwa: Imana niyo kwizerwa, yasubije amasengesho yacu
Urugero: gusengera abera (Abakristo):
Mufite icyumweru cy’iminsi 7, iyo minsi ishobora kugabanywa itya:
Kuwa mbere: A-F, mwandika amazina n’ibibazo byabo ukabisengera mukurikije Alufabe
Kuwa kabiri: Murisengera hamwe n’umuryango wawe (umugabo, umugore abana, ababyeyi, abavandimwe) mucumbura ibibazo byose.
Kuwa gatatu: G-K
Kuwa kane: Itorero cyangwa ikibazo cy’itorero
Kuwa gatanu: L-P
Kuwa gatandatu: Q-Z
Ku cyumweru: Kuvuga ibikomeye Imana yakoze no kuyishimira.
ICYITONDERWA: Ushobora gusenga ufite igihe gihagije kuri buri kibazo
- UMWITOZO KU MASENGESHO: NI GUT WASENGERA NEZA IKIBAZO
Urugero: Gusoma Nehemiya 1 na 2
Nehemiya 1-2: Gusana
- Nehemiya 1:1-3: Gusobanukirwa neza ikibazo (Kumenya ibikenewe byose)
- Nehemiya 1:4 Kugira umutwaro, kwitanga rwose kugira ngo ikibazo gikemuke.
- Nehemiya 1:5-9: Gusobanukirwa ijambo ry’Imana rijyanye n’ikibazo, no kumenya neza amasezerano unayibutsa Imana.
- Nehemiya 1:6-7: Kuzana ibibazo imbere y’intebe y’imbabazi n’umutima wose no kubisengera mu buryo busobanutse.
- Nehemiya 2:1-10: Gufungura amaso kugira ngo urebe ibyo Imana ikora, gushyira mu bikorwa ibyo Imana ikweretse, guhora usabane n’Umwuka wera (Habakuki 2:1-2, 1 Abami 18:41-46)
- Nehemiya 2:16-17: Kutavuga menshi (kutizera abantu bose, kuko umwanzi ashobora kwishingikiriza ku byo ubwiye undi muntu kugira ngo akugirire nabi, cyangwa se ikibazo gisengerwa gishobora kuba kirimo abantu batifuza ko cyakirwa n’Imana)
- Nehemiya 2:19-20: Kudacika integer kubera abaguseka no kuba wizera intsinzi (ibitangaza) . Abantu b’Imana bihanganiye ibibagerageza, bageze ku ntego zabo (Abarahamu, Dawidi, Yesu..) Imigani 16:7
ISOMO RYA GATATU: KWIYIRIZA UBUSA NO GUSENGA
- ICYO KWIYIRIZA UBUSA ATARI CYO
- Igikorwa cy’ubukonikoni kugira ngo gikore ku mutima w’Imana
- Ubuhanga bukorera mu babwiyumvamo
- Kugaragazwa k’ubushobozi bwa kamere muntu (kwiyicisha inzara)
- KWIYIRIZA UBUSA ICYO ARICYO (ICYO BISOBANUYE N’AKAMARO KABYO)
Zaburi 35:13-14, Yesaya 58:5, Ibakozwe 13:1-3, Ibyakozwe 4:1-5, Daniyeli 9:1-4.
- Kwiyiriza ubusa ni ukwicisha bugufi mu mutima wawe wirengagije umubiri wawe kugira ngo ushobore kumvikanisha ijwi ryawe imbere y’Imana itirengagiza umutima umenetse. (Ezra 10:6, Ezra 8:21-23)
- Kwiyiriza n’ikimenyetso cyo kwiyegurira Imana: gushimira Imana (Ibyakozwe 14:23, Kuva 34:28)
- Kwiyiriza ni igikorwa cyo kwiyemeza kurwanya umwanzi mu masengesho (Matayo 17:21, luka 4:1-14)
- Kwiyiriza n’ituro batura Imana mu rukundo. Niyo yemeza ko twiyeguriye Umwami (Ibyakozwe 13:1-2)
- Imbaraga z’umukristo ni ukwiyanga. Umwana w’Imana ni uzi kuyobora inda ye.
- Kwiyiriza ni ukwitandukanya n’iby’umubiri, ni igikorwa kiva mu bushake bw’umuntu, adahaswe (Abaroma 12:1 “Mutange imibiri yanyu ibi ibitambo bizima, byera kandi bishimwa n’Imana..”)
- URUTONDE RW’IKORWA BIJYANYE NO KWIYIRIZA
Urutonde rwo kwiyiriza rujyanye n’amasengesho (kuko kwiyiriza ni ugusenga wibujije kurya)
- KUBIJYANYE N’INTEGO
- Kwiyiriza hagamijwe kwihana ibyaha (1 Samweli 7:3-6)
- Kwiyiriza hagamijwe gushimira Imana ku bikomeye yakoze, kuyiramya kugira ngo Imana ishyirwe hejuru y’ibindi byose (Abaroma 12:1-2)
- Kwiyiriza hagamijwe kwinginga Imana, gusaba Ubuntu bw’Imana kuri wowe ubwawe, ku bandi (Ezra 8:21-23)
- KUBIJYANYE NO KUGARAGAZA ABARI MURI ICYO GIKORWA CYO KWIYIRIZA
- Umuntu ku giti cye (Nehemiya 1:4)
- Abiyemeje nk’itsinda (Esiteri 4:15-16)
- Nk’igiterane, itorero, umujyi, igihugu (Yoweli 2:12-17)
- KU BIJYANYE KO KWIBUZA
- Kurya no kunywa
- Ibitotsi
- Imibonano mpuzabitsina mu bwumvikane hagati y’abashakanye (1 Abakorinto 7:4-5)
- Kuvuga
- Inshuti
- KU BIJYANYE N’IGIHE
- Kwiyiriza mu gihe gito: umunsi imwe kugeza ku minsi itatu
- Kwiyiriza mu gihe kinini: iminsi iri hejuru y’itatu
- WAKWIYIRIZA UBUSA UTE?
- INZITIZI MU KWIYIRIZA UBUSA
- Kudategura icyo gikorwa
- Kutagira intego zisobanutse
- Kutabibonera umwanya (urugero: ibihe binyuranye by’abategarugori mu mpinduka z’imibiri yabo, indwara, ibicurane, imbeho..)
Icyitonderwa: Igikorwa cyo kwiyiriza ubusa kigomba gusuzumwa kigitangira no mu gihe kirangiye
- UKO BATEGURA KWIYIRIZA UBUSA
- Gutegura abo mu nzu yawe cyangwa abagukuriye mu mirimo
- Gushyira abo munzu yawe mu maboko y’Uwiteka, abagukuriye mu mirimo kugira ngo hatazagira ukubuza imigisha. Uwiteka abe ariwe uyobora icyo gikorwa cyo kwiyiriza ubusa.
- Gutegura umubiri wawe (kuva 19:14-15)
- Mbere yo kwiyiriza ubusa (iminsi 2), kurya ibyo kurya byoroshye, kunywa amazi menshi, niba ari ukwiyiriza kutarya no kutanywa;
- Uko ugenda wegera umunsi wo kwiyiriza niko ureka kuryo ibikomeye, ukarya ibyoroheje nk’imboga, igokoma, isupu;
- Kwirinda imbeho: kwambara imyenda ishyushya n’amasogisi ashyushya.
- Gutegura ubugingo bwawe
- Kwiyunga n’abaturanyi n’abandi mwaba mufite icyo mupfa mbere yo kwiyiriza
- Gutegura Umwuka wawe
- Kwiyunga n’Imana, gusenga, kwihana ibyaha, gusengera abagukuriye n’abandi kugira ngo Imana ihindure imibereho yawe (Yosuwa 3:5)
- KWIYIRIZA UBUSA BIKORWA BITE
- Usenga cyane (utakira Imana, uyibwira ibibazo bisobanutse, wandika, uyitegereza)
- Kurirmba indirimbo nkeya, uyoborwa n’Umwuka wera
- Kwibanira n’Imana, wirinda kuvuga.
- Gutega amatwi Umwuka wera
- WARANGIZA GUTE GAHUNDA YO KWIYIRIZA UBUSA
Matayo 4:1-11, Luka 4:1-13
Icyitonderwa: Kwiyiriza ubusa kurangiye nabi gushobora kukubuza imugisha. Kuba maso no kurwanya ibitero by’umwanzi.
Ku bijyanye n’umubiri:
- Kurya ibyo kurya byoroshye no kunywa amazi y’akazuyaze.
- Nyuma y’iminsi itatu yo kwiyiriza ubusa, byaba byiza utangiye gufata ibiryo byoroheje nk’imbuto, potaje, ibikoma, imitobe, buhoro buhoro ugatangira kurya ibiryo bikomeye nk’umutsima n’inyama.
- Ugomba kwirinda urusenda n’imirimo yose yagusaba imbaraga z’umubiri nk’imbonano mpuzabitsina
Ku bijyanye n’ubugingo:
- Kwirinda kuvuga cyane no kuba mu bantu benshi.
Ku bijyanye n’umwuka
- Kuguma mu guhimbaza Imana, uyishimira, utega amatwi Umwuka wera.
- UKO KWIYIRIZA UBUSA GUSHYIRWA MU BIKORWA
- Ushobora kwiyiriza ubusa ukurikiza gahunda yateguwe (Gahunda y’amasengesho y’iminsi ibiri cyangwa y’umunsi umwe buri cyumweru cyangwa uko Umwuka wera akuyoboye ngo usengere itorero cyangwa ikindi kibazo)
- Ushobora kwiyiriza ubusa uyobowe n’Umwuka wera (dushobora gusenga ijoro ryose kugira ngo turwanye imyuka mibi cyangwa kugira ngo dusabe kuyoborwa n’Umwami wacu Yesu Kristo)
- Ushobora kwiyiriza ubusa ukora urunana rw’amasengesho (Abaheburayo 2:1-3, Matayo 18:18-20, Yosuwa 6:1-20): Hashobora gukorwa urunana rw’amasengesho rw’isaha cyangwa rw’umunsi. Mushobora gukora nk’itsinda, urunana rw’amasengesho y’amasaha 24 mu munsi cyangwa mu minsi 7 ntaguhagarika muhererekanya.
Urugero rw’urunana rw’amasengesho y’amasaha 24: Buri muntu ashobora gusenga isaha imwe cyangwa abiri (bitewe n’umubare w’abantu) asengera ikibazo yumvikanyeho n’abari muri ayo masengesho. Iminota mike mbere yuko arangiza, umukurikiye agatangira kugira ngo hataba icyuho muri ayo masaha 24 ya buri munsi.
ISOMO RYA KANE: NI GUTE WAGUMA IMBERE Y’UWITEKA
- UMWINGINZI N’UBUSABANE BWE N’IMANA
- Ubusabane n’Imana bishatse kuvuga iki?
Ni ugushaka Imana ku giti cyawe no gushaka mu mas ohayo. (Ezekiyeli 20:35, Hoseya 2:16-21, Luka 5:15-16, Mariko 14:37-38)
- Akamaro ko kuba imbere y’Imana (Mu masengesho)
- Ni igihe cyo gusabana n’Imana yacu kugira ngo iduhindure (Kugira umwanya wo kuba imbere y’Imana kugira ngo ikweze)
- Kugira umwanya wo gutega amatwi Imana kugira ngo iguhe umurongo ngenderwaho.
- Kugira igihe cyo kubohoka
- WAKWIFATA UTE IMBERE Y’IMANA
- Kugenera Imana umwanya usobanutse n’ahantu hakwiriye;
- Kugira intego isobonutse mu gihe cyose cyo kubana n’Imana;
- Kuba ufite ibikoresho bya ngombwa:
- Bibiliya
- Ikayo yo kwandikamo
- Igitabo cy’indirimbo
- Igitabo kijyanye n’amasengesho yawe (urugero: imbabazi, kubohoka, urukundo, kwiyunga…)
- Kudapfusha igihe ubusa wumva cyane indirimbo (ahubwo wagira CD z’inyigisho)
- Kugira imyenda ikurinda imbeho
- Kugendera ku murongo usobanutse (gushimira, kwihana, kwezwa…) ukemera kuyoborwa n’Umwuka wera.
- UBURYO BUTANDUKANYE BW’AMASENGESHO
- Kuba mu mudendezo: Kuba imbere y’Imana utagamije intego runaka, ureka Umwuka wera ngo akuyobore. Ubwo buryo bwo gusenga bukomerera abatarabatizwa mu Mwuka wera kandi badashobora gusenga mu ndimi.
- Gusenga ugamije intego isobanutse: Gusenga, kuguma ku kibazi kimwe, kugitindaho, gushimangira ikibazo kimwe (urugero: Yeriko)
- Gusengera ibibazo bitandukanye: ubu buryo budufasha gusenga tutabuze amagambo. Urugero: Ushobora gukoresha iminota 10 kuri buri kibazo bigahwana n’iminota 60 kur’ibyo bibazo twatanze ho urugero.
- Gusenga ukurikije “ Ihema ry’ibonaniro”: Ritubera urugero rw’amasengesho avugwa mu byiciro, nk’uko imyubakire y’iryo hema imeze.
- Kwinjira mu rugo rw’ihema: Kwezwa kw’abizera
- Igikarabiro cy’umuringa (aho batambiraga ibitambo): gushimira Imana kubw’igitambo cya Yesu Kristo I Gologota
- Igikarabiro cy’umuringa (aho bakarabiraga): kwihana no kwezwa
- Kwinjira ahera
- Igitereko cy’amatabaza cyazanaga umucyo: kwifuza kuyoborwa n’amavuta y’Umwuka wera ari we mucyo wacu
- Ameza y’imitsima: Gusoma no gutekereza kw’ijambo ry’Imana dukurikije icyifuzo cy’umutima
- Kwinjira ahera cyane
- Ictero cy’imibavu: kuramya no guhimbaza kubw’imbaraga zayo mu bibazo. Amavuta y’ijambo ry’Imana atwinjiza mu kuramya kuber icyo Imana yacu yagaragarijwe mu bibazi dusengera; tumuhimbaza kubera imbaraga ze mu gukemura icyo kibazo
- Isanduku y’isezerano (irimo bya bisate by’amabuye): gushima Imana kubwo gusohoza amasezerano yayo ku buzima bwacu.
- Gusenga ukurikije isengesho rya “Data wa twese uri mw’ijuru” (Matayo 6:9-13)
- Izina ryawe ryubahwe: Gushima no guhimbaza Imana kubera ibikorwa idukorera;
- Ubwami bwawe buze, ibyo ushaka bibe mu isi nk’uko biba mw’ijuru: kuyiramya kuko ikwiriye kuranywa;
- Uduhe none ibyo kurya byacu by’uyu munsi: Gusaba no kwinginga Imana
- Uduharire imyenda yacu, nk’uko natwe twahariye abarimo imyenda yacu: kwihana, kubabarira abatugiriye nabi no gusaba Imana imbabazi;
- Ntuduhane mu bitwoshya, ahubwo udukiza umubi: Gusaba Imana kuturinda no kurinda imiryango yacu, igihugu cyacu n’imitungo yacu;
- Kuko ubwami n’ubushobozi n’icyubahiro ari ibyawe, none n’iteka ryose: Guhamya imbaraga z’Imana no kwemera ubuyobozi bwayo mw’isi no mu bihe byose. Amen
- Gusenga ukurikije “Uruziga rw’isaha”
- Guhimbaza
- Kuramya
- Kwihana
- Gutekereza ku rukundo rw’Imana
- Gusaba
- Kwinginga
- Kwatura
- Gushima
Urugero: ukoresheje iminota 15 usengera buri gice, ushobora gusenga amasaha 2
- Gusenga ukurikije “Buri muntu mu butatu butagatifu”
- Imana Data :Urukundo
- Yesu Kristo: ibikorwa bye nibyo bigaragaza urwo rukundo rw’Imana
- Umwuka wera: imbaraga z’iyo Mana, impano zayo
- Gusenga ukurikije urugero rwitwa “A.C.A.S”
- Adoration = Kuramya
- Confession = Kwihana ibyaha
- Action de grace= gushima
- Supplication = Kwinginga
- Gusenga ukurikije ubundi buryo butandukanye
Icyitonderwa:
Ntiwebeshye wibwira ko ufite igihe gihagije cyo gusenga ukareka igihe gihira kugira ngo ugere mu gihe cyo kurangiza. Kuko iyo wasenze ubikuye ku mutima, ugafata igihe cyo gusoma no gutekereza kw’ijambo ry’Imana, uzasanga ko umwanya umara imbere y’Imana ari muke cyane, aho guta igihe ushakisha amagambo, byaruta uje imbere y’Imana, ukayibwira uti: “Mwami nje imbere yawe mfite uyu mutwaro… uwunture”
ISOMO RYA GATANU: IGITERA UMUNTU WESE KUBA UMUNYAMASENGESHO
- AKAMARO K’AMASENGESHO MU BUZIMA BWACU
- Turi abanyamwuka bagomba kuba mu buzima bw’umwuka
Kugira ngo urwane intambara y’umwuka, ugomba gukoresha intwaro z’umwuka. Muri izo ntwaro, iya mbere kandi ifite imbaraga ni amasengesho. (Yohana 4:23-14, 1 Abatesalonike 5:23, Zekariya 12:1-2, Yobu 32:8, Abefeso 6:10-20)
- Imana ishaka kutwumva dusenga kandi yishimira masengesho nk’umubavu mwiza (Imigani 15:8, ibyahishuwe 5:8-9, Abaheburayo 13:15, Zaburi 65:17-21)
- Igihe cyose amasengesho yabaye igikoresho gikomeye cyo guhindura ibibazo byose n’ibyasaga n’ibidashoboka. (Kuva 17:8-15, Ibyakozwe 12:5, Abakolosayi 4:12-13)
- Amasengesho niyo ngabo yacu ikomeye idukingira ibishuko, ibitero by’umwanzi, gutotezwa, n’ibindi
Icyitonderwa: iyo turi mu buyobozi bwo hejuru, nibwo umwanzi arushaho kudutera, ni nabwo amasengesho yacu yarakwiriye kuba menshi. (Mariko 14:38, 2 Ingoma 18;30-32)
- Icyemezo cyose dufata kigira ingaruka ku buzima bwacu no ku buzima bw’abo tuyobora. Ubuzima bwacu bw’umwuka buzagaragarira mu mitekerereze yacu, mu byemezo byacu. Bitabaye bityo ni umwanzi uzagaragara (1 Ingama 21:1)
- IBYO TUGOMBA KUMENYA NO GUSHYIRA MU BIKORWA
- Igikorwa cyose kugomba n’amasengesho
- Ubuzima bwawe n’ubw’umuryango wawe nibwo bukwiye gushyigikirwa n’amasengesho mbere y’ibindi byose.
- Twiga gusenga igihe dusenga mu mwuka ariwo mwuka w’imbabazi no kwinginga. Imana yemeye gusuka Umwuka wayo ku bayishaka (Zekariya 12:10)
- Twigisha abandi gusenga dusenga ubwacu, kuko ubuzima bwacu bw’amasengesho nibwo butuma ubuzima bw’abandi bukongezwa.
- Nta kinanira uwiyemeje guhora mu masengesho, mu kwiyiriza ubusa kugira ngo ubushake bw’Imana bwigaragaze kw’isi. (Nehemiya 1:4, Nehemiya 2:4-5, 8-20)
- IKIGOMBA GUKORWA
- Kugira niba bishoboka, ahantu ho gusengera hameze neza
- Kuba warahuguwe mu buzima bw’amasengesho no guhugura, niba bishoboka, abandi banyamasengesho muzifatanya
- Kugira ingengabihe y’amasengesho y’umunsi wose, y’icyumweru, y’ukwezi cyangwa umwaka (Urugero: Ku munsi: isaha imwe cyangwa amasaha abiri / Mu cyumweru: umunsi 1 cyangwa 2 / Mu kwezi: iminsi 3 ikurikiranye yo kwiyiriza ubusa / Mu mwaka: iminsi mirongo ine yikurikiranye yo kwiyiriza ubusa). Muri ibyo bihe, ugomba kugaragaza igihe usenga uri wenyine n’igihe usenga uri hamwe n’abandi (Mu itsinda cyangwa mw’itorero)
- Kugaragaza gahunda y’amasengesho uko irimo gukorwa no kugabana ibyifuzo byo gusengera.
- Kugira umwanya wo gusuzuma ibyagezweho buri mezi atatu no gusuzuma itsinda ry’abantu musengana ushingiye ku bintu bikurikira:
- Inzara n’inyota yo gusenga (inshuro n’igihe)
- Impinduka mu buzima bw’umwuka bwa buri muntu (imbuto z’Umwuka)
- Ubushobozi bwo guhindura ubuzima bw’abandi tubana.
IGICE CYA KABIRI
ABANZI B’UMUNTU N’IMIKORERE YABO
ISOMO RYA MBERE: UMUNTU N’IBYO AKENEYE
- IBIGIZE UMUNTU
1 Abatesalonoke 5:23, “Imana y’amahoro ibeze rwose, kandi mwebwe ubwanyu n’umwuka wanyu, n’ubugingo n’umubiri byose birarindwe…”
Zaburi 16:9, Aabaheburayo 4:12, Itangiriro 1:26
- Ibice bitatu bigize umuntu
- Umwuka
- Ubugingo
- Umubiri
- Umwuka
- Umwuka utuma tuvugana n’Imana (Zekariya 12:1, Abaroma 8:16, Yobu 32:8)
- Umwuka ugaragazwa no guhishurirwa ibyo ubwenge bwa kamere budashobora kumenya
- Umwuka ugaragazwa no kuramya Imana (Kwizera cyangwa kwemera ko hari Imana), gusabana n’isi y’umwuka, n’umutima nama (ijwi ry’imbere rituyobora ibyo tutabonensha amaso y’umubiri)
Yobu 32:8 “Ariko mu bantu harimo umwuka, kandi guhumeka kw’ishoborabyose ni ko kubaha kujijuka”
- Ubugingo
- Mu yandi magambo: umutima, jyewe ushobora kuvugana n’abandi.
- Ubugingo bugaragazwa n’ubwenge, ibitekerezo, n’amarangamutima (impuhwe), ubushake (Gukora icyo dushatse/ amahitamo)
- Umubiri
- Ugizwe n’amagufa, inyama, amaraso n’amazi
- Umubiri uduhuza n’ibiri mw’isi
- Umubiri ugizwe n’ibi: guhumurirwa, kumva, gukorakora, kureba no kuryoherwa.
Icyitonderwa: Umwuka ufite ibice bitatu nk’iby’umubiri, (Abefeso 1:18)
- Ibyo umuntu akenera
- Umubiri ukenera:
- Kurya
- Kunywa
- Kuruhuka
- Kumererwa neza
- Kwitabwaho
- Ubugingo bukenera:
- Ubwenge: ubushakashatsi, ubumenyi, gutekereza n’ibyo twibwira ku byo twumva cyangwa twibwira.
- Amarangamutima: gukunda no gukundwa, kuba mu mahoro, guhozwa, kwishima, kubahwa cyangwa guhabwa agaciro, gushimwa, gusingizwa.
- Ubushake: kuba mu bwisanzure, gufata ibyemezo no guhitamo.
- Umwuka ukenera:
- Guhishurirwa (Zaburi 36:10)
- Kuramya (Kwizera: umuntu akeneye kuba ikiremwa gishya cyangwa kuvuka ubwa kabiri)
- Kwezwa (kutagira umutima ugicira urubanza)
Icyitonderwa: Umuntu akeneye kuvuga no kumvwa n’umuntu ufite ubushake bwo kumwumva (Yobu 32:17-20, Yobu 31:35a)
ISOMO RYA KABIRI: ABANZI B’UMUNTU
- KAMERE YACU (N’INSHUTI Y’ISI IKABA N’UMWANZI W’IMANA)
- Kamere yaci ntikora ubushake bw’Imana ahubwo ikora ubushake bw’isi n’ubwa satani, niyo mpamvu ihangana n’Umwuka kuko umwuka wo wifuza gukora ubushake bw’Imana.
Abaroma 8:1-10
- Irari ry’amaso, iry’umubiri n’ubwibone bw’ubuzima nibyo biranga isi muri twe kandi bikaba abafasha cyangwa ibyitso by’umwanzi satani mu buzima bwacu.
1 Yohana 2:15-17
1 Petero 2:11-12
- Kubohoka kuri satani ni kimwe ariko kwitandukanya nawe muri twe atagifite ibyitso bye muri twe niwo mudendezo nyakuri.
Abagalatiya 5:16-24
Yakobo 1:12-15
1 Abakorinto 2:14-16
- UMWUKA W’ISI N’IMITERERE YAYO NDETSE N’IMIKORERE YAYO N’UMWANZI W’UMURIMO W’IMANA MU BUZIMA BWACU
- Isi ifite umwuka wayo utandukanye n’umwuka w’Imana ndetse yubatse ibihome birwanya kumenya Imana:
- Umwuka w’amarushanwa / ubusumbane (Esprit de competition)
- Umwuka wo kwirema ibice
- Umwuka w’ibigezweho
- Umwuka wa mammon
- Umwuka w’akarengane kemewe na benshi
- Gushyigikira no guteza imbere cyangwa kwamamaza imico irwanya indangagaciro z’Imana (Gukuramo inda udashaka, guhuza ibitsina kw’ababihuje, kwemerwa guhitishwa ku mbuga nkoranyambaga amashusho y’urukozasoni : pornographie n’ibindi byinshi)
Yohana 17:9:19
1 Abakorinto 2:12-13
2 Abakorinto 10:3-5
- Umuti wo gukira isi n’ukuyibamo nk’umusuhuke utari uwayo ukarindirwa mu Mana no mw’ijambo ryayo, usohoza icyo watumwe nk’umusuhuke.
1 Abakorinto 15:33 “Ntimuyobe, kwifatanya n’ababi konona ingeso nziza”
Yakobo 4:4
1 Petero 2:11-12
1 Yohana 2:15-17
- SATANI
- UKURI KW’ISI ITAGARAGARA N’UKO IYOBORA ISI IGARAGARA
- Hari isi y’umwuka iyoborwa n’Imana (Yesu Kristo n’abamarayika) n’isi itagaragara iyoborwa na satani n’abadayimoni (1/3 cy’abamarayika bajigunywe hamwe na satani: ibyahishuwe 12:7-12)
- Isi itagaragara iyobora isi igaragara (Abaheburayo 11:3, Abaheburayo 4:16-18, Abaheburayo 11:33)
Abaheburayo 11:3 “Kwizera ni ko kutumenyesha yuko isi yaremwe n’ijambo ry’Imana ni cyo cyatumye ibiboneka bitaremwa mu bigaragara.”
- UBWAMI BW’UMWIJIMA
- Inkomoko: Lusifero, inyenyeri, satani (umwanzi, inyenyeri yaka)
Ezekiyeli 28:12-17, Yesaya 14:10-15, Ibyahishuwe 12:7-12
Ibimugaragaza: Gushukana no kuregana
- Uko bukora: Matayo 12:25-27, 43-45, Abefeso 6:12
Satani ariho kandi afite abadayimoni bamukorera bafite imikoranire yabo.
- Ibiranga imikoranira yabo
- Kuyobya, kurega, se w’imyuka mibi (arihisha, agahisha ukuri, yihindura umumarayika w’umucyo) ni umujura, umwicanyi, arasenya, arateranya.
- Imikoranire yabo: Gushuka abantu ngo bice amategeko y’Uwiteka kugira ngo akurweho.
Urugero rw’amategeko y’Uwiteka: Ntukice, ntukibe, ntugasambane.
Satani azakubwira gusambana, kwica, kwiba…..
- Azabikwemeza: icyaha wakoze gihinduka igihango na satani ukurega ku Mana
- Azaguhuma amaso: satani azaguhuma amaso kugeza ubwo umutima nama wawe ukwemeza ko nta cyaha ufite.
- Azakuzirika ube umuntu wivuruguta mu cyaha, ube imbata ya satani,
- Namara kukuzirika, azakwiba ibyo utunze byose.
- Azakwica mu buzima bwawe bw’umubiri, mu bwenge no mu mwuka,
- Azakurandura wawe n’abawe
ISOMO RYA GATATU: ISI Y’UMWIJIMA
- UKO ITEYE N’ICYO ISOBANUYE
Isi y’umwijima ni ubuzima ni ubuzima bugamije gusenya amategeko y’Uwiteka kugira ngo butwinjize mu nzu ya satani binyuze mu kwiyemera (kwirata), kwishyira hejuru, hagamijwe gushimisha irari ryacu (inyungu zacu) Umubwiriza 7:14, Gutegekwa 29:29
- ISI Y’ UMWIJIMA NA BIBILIYA (IJAMBO RY’IMANA)
Abalewi 19:31, Gutegekwa 18:10-12, Abalewi 20:6, Yesaya 6:8, Yesaya 8:19, 1 Ngoma 10:13-14, Kuva 7:11-12, Kuva 22:18, 1 Samweli 28, Ibyakozwe 16:16, Ibyakozwe 19:19
Itandukaniro hagati y’inyigisho z’umwijima n’icyo ijambo ry’Imana ritwemeza
- URUTONDE RW’IMIKORERE Y’ISI Y’UMWIJIMA
- Ibikoresho bwo kuragurira abantu ibizababaho
- Impigi
- Kuragurisha ibicu
- Kuragurisha imirongo iri mu kiganza
- Kuragurisha amakarita
- Kuroga cyangwa ubukonikoni (Imvugo ikoreshwa mu gutabaza ibigirwamana)
Igihe umuntu akoresha amategeko cyangwa imvuga y’imbaraga z’umwijima ku wundi muntu.
- Ubukonikoni bwera cyangwa ubwirabura
- Ubukonikoni bw’urukundo cyangwa ubw’urwango
- Ubukonikoni bw’ivumana
- Ubukonikoni bugamije uburumbuke
- Ubukonikoni bugamije gukiza cyangwa guteza indwara
- Gushikisha
Ni ugushakisha ubutabazi bw’imyuka y’isi y’umwijima mu buzima bw’abantu binyuze mu bantu cyangwa ibintu byitwa “Mediums” (Umuhuza w’isi igaragara n’isi itagaragara)
Uburyo butandukanye bwo gushikisha
- Gushika: ubushobozi bwa guhuza abapfuye n’abariho
- Kuganira n’imyuka
- Inyandiko hagati y’abayobowe n’imyuka mibi
- Kwimura ibintu biri kure: ameza, akabati, ibintu biremereye
- Kugarura ibintu: ubushobozi bwo kugarura ibintu btari bizwi ko byatakaye cyangwa byibwe
- Kujyanwa n’imyuka uva aho wari uri, ukajya ahandi
- AMASEZERANO
- Amasezerano umuntu akora ku giti cye
- Amasezerano yo kunywana
Akoreshwa iyo umwe anyway amaraso y’undi, cyangwa bica igikoko nk’igitambo cyangwa bajya aho bahamba kugira ngo bice igikoko nk’ikimenyetso cyo kwibuka uwapfuye. Ni amasezerano akomeye kuko amaraso ni ubuzima bw’umuntu nk’uko ijambo ry’Imana rivuga.
- Amasezerano mu magambo
Ababikora bashobora guhabwa amagambo yo gusubiramo
- Indahiro
Kurahira cyangwa guhiga ko uzakora cyangwa utazakora ikintu runaka (ukabyemeza mu ndahiro)
- Amasezerano anyuze mu mibonano mpuzabitsina
Ni amasezerano akomeye nk’ayo kunywana (kuko usambanye aba abaye umwe n’uwo bagiranye icyo gikorwa)
- Imitekerereze y’ubukonikoni
Urugero: Rose croix, Yoga, Mai-kari, Bahai n’indi byinshi.
Ivyitonderwa: Kwirinda amadini aho batigisha umusaraba w’I Gologota. Amaraso ya Yesu Kristo cyangwa intsinzi ya Yesu Kristo
- Izindi nzira
Urugero: kuvugana n’abapfuye, ubusambanyi, gukoresha horoscope, n’ibindi. Izi nzira zose umuntu azikora wenyine ku giti cye.
- Amasezerano umuntu atagizemo uruhare
Ayo masezerano ni ayo umuntu agirana na satani atabishaka, ndetse n’ayo abandi bagiranye na satani, akakugira ho ingaruka (Ababyeyi, uwo mwashakanye…)
Urugero: ni amasezerano ava ku:
- Abasekuruza (akunda kugaragara mu miryango y’abami) cyangwa umurage (umuntu ashobora kuraga imikorere y’umwijima ku bamukomokaho)
- Izina: izina nirya muntu, Hari amazina abana bashobora guhabwa nyuma y’imihango runaka, urugero: imihango bakorera abana bavutse ari impanga
- Ahantu: aho mwabaye cyangwa aho mwakuriye
- Guherekeza ugiye gukuramo inda cyangwa uguye kuraguza
- Kwambarana imyenda (urugero: kwambarana imyenda n’umusambayi cyangwa umurozi)
Icyitonderwa: Ntushobora guhabwa agakiza mu mwanya w’undi ariko ushobora kuba urinzi w’abawe n’igikoresho kirwanya satani mu gihe cyo kwibohoza. Ushobora gukuraho (gusinyura) amasezerano abawe (uwo washakanye nawe, abana bawe, n’abazagukomokaho bose) bakoranye n’isi y’umwijima.
ISOMO RYA KANE: INGARUKA Z’IBIKORWA BY’UMWIJIMA
Ibikorwa by’uwijima nibyo bidutera kugirana amasezerano (igihango) na satani n’abadayimoni be, ibyo nibyo bitugiraho ingaruka nyinshi mu buzima bwacu n’ubw’abadukomokaho (abana, abuzukuru, n’abuzukuruza….) n’abo dufitanye isano (abagabo, abagore, ababyeyi…)
Soma ibyanditswe mu gitabo cyo Kubara 30
Kenshi cyane umubano hagati yacu urahungabana, ndetse no hagati yacu n’Imana cyangwa n’abandi bantu, imbaraga za satani zishobora kugaragara ku muntu zinyuze mu mwuka, mu bugingo no mu mubiri.
- Ku rwego rw’umwuka (Possession demoniaque): ni ukuvuga ko umudayimoni ayobora umuntu wese, nta bushake aba afite: ubushake bwe buraboshye (Mariko 5:1-20)
- Ku rwego rw’ubugingo (Obsession demoniaque): ni ukuvuga umudayimoni ayobora umuntu mu kumuvangira ibitekerezo bye kugira ngo amuyobye. Urugero: indoto mbi zishobora kugaragaza uburyo bw’ubwo buyobozi (2 Abakorinto 12:7-8)
- Ku rwego rw’umubiri (Oppression demoniaque): ni ukuvuga umudayimoni ayobora umuntu amutwikiriye imbaraga ze. Izo mbaraga azikoresha nk’igitero cyo hanze (2 Abakorinto 12:7-8)
Icyitonderwa: Umwana w’Imana ashobora guterwa na satani ku rwego rw’ubugingo cyangwa umubiri, ariko ntashobora kuyoborwa nayo ku rwego rw’umwuka.
- INGARUKA Z’IMBARAGA Z’UMWIJIMA KU BUZIMA BW’UMUNTU
- Ibishobora kugaragara ku mubiri we
Umuntu ashobora kubonwa ho ibi bimenyetso:
- Imbaraga zidasanzwe;
- Ubwiza budasanzwe
- Umubyibuho udasanzwe
- Kunanuka cyane
- Indwara zidakira cyangwa zigaruka kenshi (Indwara zo gukama amaraso, igicuri, kubabara gukabije igihe cy’imihango y’abagore….)
- Ibimenyetso bidasanzwe ku mubiri (umunuko ukabije nubwo waraba cyane cyane k’umuntu w’igitsina gore)
- Ibigaragara mu bwenge bwe
- Ubwenge budasanzwe (cyane cyane mu mibare);
- Gutakaza ubwenge, ubuswa bukabije
- Guhindagura imyumvire n’imyifatire;
- Kumva nta gaciro ufite, waratawe, agahinda;
- Indoto mbi zijyanye n’urupfu cyangwa indwara
- Gusambana n’umugore / umugabo wa nijoro mu nzizo
- Kutemera ko urukundo rubaho
- Kugira ibitekero byo kwiyahura
- Kutagira ubushake bwo kugira icyo ukora cyose (urugero: umugabo udafite ishyaka ryo kubaka neza no gutera imbere kubw’umuryango we….)
- Ibigaragara mu mwuka
- Gushidikanya ku gakiza ke;
- Kutemera imbabazi z’Imana;
- Kuzinukwa amasengesho no gusoma ijambo ry’Imana;
- Kudashaka kumva bavuga amaraso ya Yesu cyangwa izina rya Yesu Kristo
- INGARUKA Z’IMBARAGA Z’UMWIJIMA MU MIBANIRE YE N’ABANDI
- Kubijyanye n’umubano n’Imana:
- Kutizera no kwinangira (kutizera urukundo n’imbabazi by’Imana)
- Gusinzira cyane cyangwa gupfa mu mwuka;
- Kwera imbuto nke mu murimo w’Imana
- Nta bushake bwo gusenga cyangwa bwo gusoma ijambo ry’Imana;
- Ubwoba budasanzwe kandi bukomeye mu gihe cyo guhimbaza Imana cyangwa guta ubwenge kubasobanutse
- Ku bijyanye no kwiyakira
- Kumva ko yatawe
- Gukunda kuba wenyine
- Kugira imyifatire ihindagurika. Ibyuyumviro bihindagurika, ubwoba, uburakari, agahinda;
- Kubaho mu buzima budafite icyerekezo cyangwa kuba imbata y’imbaraga z’umwanzi mu bitekerezo ndetse byanaganisha mu kwiyahura.
- Ku bijyanye n’imibanire n’abaturanyi cyangwa imyifatire imbere y’abavandimwe
- Uburakari, amahane, ubugugu, ubwibone (byose mu buryo bukabije)
- Kwifata uko utari (Gushaka gutegeka abandi….)
- Kumva ko wacishijwe bugufi cyangwa ko uri hejuru y’abandi;
- Gushimisha umubiri mu buryo bukabije (imibonano mpuzabitsina, kurya, kunywa….)
- Ikinyoma, inzika, urwango, kwibwira ko afite abanzi benshi;
- Kwirema ibice (kudatuza ngo abe ahantu hamwe);
- Kudatanga, gukunda amafaranga ariko ntagire icyo amumarira.
- Ku bijyanye n’umubano n’isi y’imyuka
- Ubushobozi bukomeye bwo kuba umuhuza hagati y’abazima n’imyuka mibi
- Indoor ya kabiri
- Gukabya inzozi (urugero: kurota umuntu apfa mu muryango cyangwa aho atuye kandi bikaba);
- Kubona ibintu mbere yuko biba (ubushobozi bwo gusobanukirwa ibintu bijyana n’ibitekerezo);
- Ubushobozi bwo kwihinduranyamo inyamaswa (urugero: kwihindura inzoka cyangwa injangwe)
- Guhindura ubusa ubushake cyangwa ubwenge bw’undi muntu;
- Kwemeza ubushake bwawe abakuri kure;
- Kugira ibihe bigutera ubwoba budasanzwe
- Gukunda ahantu hatameze neza, hadatuwe;
- Gukunda abadyimoni cyangwa kubatinya.
IGICE CYA GATATU
UMURIMO W’UMWINGINZI
IRIBURIRO: IBIKORWA BITANDUKANYE BIKORWA MW’ITSINDA RY’ABINGINZI
- Guhagarara mu cyuho (Breche)
Ni uguhagarara mu cyuho uhagarariye igihugu cyangwa itorero cyangwa umuryango kugira ngo batagibwaho urubanza cyangwa uburakari bw’Imana.
Ezekiyeli 22:30-31
- Gukora irondo
Kuzengura umudugudu kugira ngo inkike z’umwanzi zikubitwe hasi hubakwe inke / urusika rwo mu mwuka ruzitira umudugudu.
Yosuwa 6:7-20
Nehemiya 2:11-16
- Umunara w’amasengesho (Tour de priere)
Guhagarara mu cyuho mu buryo buhoraho kugira ngo ubwiza bw’Imana cyangwa kubaho kw’Imana guhore kw’itorero, umuryango no ku gihugu.
Abalewi 6:2-6
- Guheka (back up)
Gushyigikira cyangwa guheka umuntu cyangwa igikorwa runaka gikeneye ubutabazi bw’Imana
Itangiriro 18:23-33
Itangiriro 19:29
Ibyakozwe n’intumwa 12:5:11
- Gutabara no kubohoza
Gutanga ubutabazi aho bukenewe hose twambaye ubushobozi duheshwa n’ijambo ry’Imana.
Imigani 24:11-12
Mariko 16:17-20
Ibyakozwe n’intumwa 9:10-20
ISOMO RYA MBERE: AMASENGESHO YO BUHOZA
- KOMORA NO GUTANGUKANYA IMYUKA (UBUSHOBOZI)
- Komora
- Ubusobanuro
Komora kugizwe n’ibikorwa byose bikorwa ku murwayi mu bugingo kandi biba hagati y’uwomora n’uwomorwa kugira ngo agarure ubusabane n’Imana n’abandi
- Uburyo bufatika bwo komora
- Ni hehe hakorerwa igikorwa cyo komora
Komora gukorerwa ahantu hose hatuje kandi hemerera uwomorwa gufunguka nta gahato ariko ntidushobora komora umuntu aho bashobora kudusebya (aho banywera cyangwa mu cyumba cya hoteli). Ku mpamvu z’ubwenge, tugomba kwirinda gukorera icyo gikorwa ahantu hashobora kuduteza ikibazo (Balicon: ibaraza ryo hejuru y’inzu cyangwa aho aho batekera)
- Komora bikorwa gute
- Wakorana nande?
Wabikora uri kumwe n’uwomorwa wenyine (muhuje igitsina, ariko ntibivuze ko nuwo mudahuje atakomorwa)
Kuba uri kumwe n’undi muntu cyangwa babiri. Ariko iyo bibaye bityo ubanza kubyumvikana ho n’uwomurwa kugira ngo yisanzure.
- Inyungu n’ibibazo bishobora kuvuka
Komora umurwayi uri umwe bituma ukora akazi mu bwisanzure hatabaye gutinya kumena ibanga (hakavamo ubusabane hagati y’uwomora n’uwomorwa) Ariko ikibazo gishobora kuvuka ni uko uwomora ashobora kutabasha kumenya ari wenyine uko yakemura ikibazo gihari mu buryo bwimbitse.
Indi mbogamizi ni uko bishoboka ko uwomora agwa mu mutego w’umwanzi.
Iyo umurimo ukorerwa hamwe n’itsinda ry’abantu, biroroha kugira ubushobozi. Icyo gihe, muruzuzanya, mukunganirana muhuza inararibonye mufite muri uwo murimo, ndetse akarusho igihe umwe avuga, abandi barasenga. Ariko ikibazi nuko uwomorwa ashobora gutinya ko ibanga rye rizamenywa na benshi.
Icyitonderwa: Kwicara mudasa n’abahanganye amaso ku yandi ahubwo harimo nka 45 degres y’uburyo mwicaranye.
- Ibyo dukwiye kumenya
Satani ariho, akorana gahunda kandi afite abamushyigikiye. Niwe mwami uyobora iyi isi, afite imbaraga ariko Yesu Kristo yamunesheje ku musaraba w’I Goligato (Matayo 12:22-28, 1 Yohana 5:19, 1 Yohana 3:8, Abakolosayi 2:14-15
Umuntu udafite Kristo:
- Nta mahoro afite (Yesaya 59:8)
- Afite ubwoba bwo gupfa
- Nta mutekano afite, yumva ari wenyine, yicira urubanza, yumva ko ubuzima ntacyo bumaze, nta mudendezo.
Dushobora kwemera ko ibyo bishobora kubaho ku wakiriye Yesu Kristo nk’Umwami n’Umukiza we bitewe no kutamenya kwe (Hoseya 4:6)
Ubushobozi bwose buri mu biganza bya Yesu Kristo (Matayo 28:18)
Buri mukristo afite ubushobozi ku mbaraga z’umwanzi (Abakolosayi 1:12-14, Abefeso 6:10-20, Luka 10:19
Icyo ishaka ku muntu nuko atarwara ahubwo akagira ubuzima bwiza (3 Yohana 2, Yohana 10:10)
- Intambwe zo komora
- Komora kose gutangirwa n’amasengesho, kukarangizwa n’amasengesho. Iyo dusenga tubikuye ku mutima, tuba twirinda ibitero by’umwanzi;
- Guha uwomorwa umwanya wo kuvuga;
- Gutega amatwi no kumuha umwanya wo kuvuga mu bwisanzure (Imana yacu, uwiteka yaturemye n’amatwi abiri n’akanwa kamwe. Tugomba gutega amatwi cyane kurusha uko tuvuga)
- Gukoresha ibibazo kugira ngo dufashe uwomorwa kuvuga neza no kugira ngo dushobore kubana ikibazo nyacyo.
Icyitonderwa: Dushobora kugaragaza ibibazo by’ubwoko butatu:
- Hari ibibazo umuntu akunze kuvuga: ni ibibazo umuntu abwira undi muntu mu bwisanzure
- Hari ibibazo umuntu ashoboye kuvuga: ni ibibazo umuntu avuga bitewe n’ahantu ari
- Hari ibibazo umuntu adakunze kuvuga
Ibibazo bibazwa mu gihe cyo komora bituma ibyo bibazo byose uko ari bitatu bivugwa.
Dore aho ibyo bibazo bishobora kuganisha:
- Ku kubabarira (Mariko 11:25-26)
- Ku mbaraga z’umwijima no kuzaguza (Gutegeka 18:9-14) Ese waba waranyuze muri izo nzira? Umuryango wawe se urabikora cyangwa warabikoraga?
- Ku nzozi ajya agira (Imibonano mpuzabitsina, kujya mu mva, n’izindi nzozi mbi…)
- Ku kwiyakira: kuko hari abantu batiyakira (Zaburi 139:14)
- Ku munaniro ku mubiri hose kandi wa buri gitondo igihe ukangutse;
- Ku kuremererwa (uregero ku ntugu….);
- Ku ndwara zo mu muryango
- Iyo umaze kubaza ibyo bibazo:
- Ushobora gufasha uwo muntu kwakira Kristo (mu gihe atigeze abikora) cyangwa kwihana ibyaha bye (niba yaei yaragiye kure y’Imana);
- Ushobora kumwereka imirongo ya bibiliya yasoma igihe ari mu rugo no kumvikana kuri gahunda yo kuzongera guhura. Iyo mirongo ya bibiliya igomaba kujyana n’ikibazo cye nyuma yo gushishoza.
Urugero:
- Akamaro ko kwihana ibyaha: imigani 28:13, Yesaya 59:1-2, Mariko 7:21-23, Mariko 11:25-26, Gutegeka 18:9-14
- Urukundo rw’Imana: Yeremiya 31:3, Yesaya 55:1-3
- Kwiyakira: Yesaya 43:4, Zaburi 139:14
- Kwiheba: Yeremiya 29:11, Yeremiya 31:17
- Imigozi: 1 Yohana 3:8, 4:4, Luka 10:19, Abafilipi 2:9-11, Abakolosayi 2:14-15
- Ubwoba: Yesaya 41:10, Zaburi 23, Zaburi 91
- Guhangayika: Matayo 6:24-34, Abafilipi 4:6-7
- Gusenga: gusangana na nyirubwite aho muri ndetse kumusengera nyuma yuko mwemeje aho muzahurira. Amasengesho ya buri muntu nayo ni ngobwa
- Iyi ikibazo afite ari icya muganga: tugomba kumufasha kubonana na muganga w’umukristo, kandi wiyemeje gukorera umwami Yesu Kristo.
- Iyo yakiriye Yesu Kristo agomba kubonera ibisubizo, agasubiza mu nyandiko ivuga ubuzima bwe bwose. Ubuzima bw’umuntu bugizwe n’amateka ye n’ay’umuryango we.
- Amateka ye:
- Amavuko: Amazina ye, uburyo yavutse, umwanya afite mu muryango….
- Kuva 0 kugeza imyaka 7: Amavuko ye, ubuzima bwe mbere yo gutangira kujya kw’ishuri (igihe ari mw’ishuri ry’incuke)
- Kuva ku myaka 8 kugeza 14: amashuri abanza, ubugimbi cyangwa ubwangavu bwe butangiye, imyaka yo kujya mu mihango ku bana b’abakobwa
- Kuva ku myaka 15 kugeza 21: amashuri yisumbuye, imyaka y’ubusore.
- Kuva ku myaka 21 kugeza aho ugeze, mu byiciro by’imyaka irindwi irindwi
- Umurage we
Kwandika umurage yahawe n’ababyeyi be n’abavukanyi babo (nyarasenge, ntirarume, ibisekuru mu mpande zombi)
Kuvuga ku birebana n’ubuzima:
- Bwo mu mwuka (Imyizerere yabo n’imana zabo n’imigenzo yabo)
- Bwo mu bugingo cyangwa imyitwarire yabo (ubusambayi, ubusinzi, umujinya..)
- Bwo mu mubiri (Kurama cyangwa gukenyuka, uburwayi cyangwa ubumuga runaka karande)
- Bwo mu mibireho cyangwa imivumo itera ubukene, gucikirizamo, icyangiro, igisuzuguriro, inyatsi, guhomba, kunyagwa….
- Bw’imishakire cyangwa imibanire: gutabwa, guhabwa akato, kugumirwa, kudashakwa, gutana, inzigo, ubupfubyi, gupfakara, kwirera, ubuzererezi……
Iryo suzuma rizabafasha gusobanukirwa neza no kudata igihe ku munsi hazaba hari ikiganiro no gutega amatwi, usengera nawe azahabwa umwanya wo gusenga no gusuzuma ubuzima bwe bwose, igihe azaba agomba kubwandikaho: Umwuka wera ashobora kumugarariza aho adashobora kwibuka. Umwinginzi akomeza kumusengera kugeza kuri wa munsi bazahuriraho.
- Gutega amatwi
Usengerwa azubahiriza umunsi wumvikanyweho azaba yakoze ibyo yasabwaga
- Ibigomba kubahirizwa
- Mbere ya byose: Gusenga, kuba wumva utihuta no gushyira usengerwa mu bwisanzure.
- Igihe ikiganiro cyatangiye: kureka usengerwa akavuga, nta kumuca mw’ijambo. Bishobotse wagaragaza ko urimo kumukurikira (vuga uti: nibyo, ni ukuri….) kutagaragaza ko utarimo gukurikira cyangwa ko unaniwe. Uwomorwa ashobora no gukoresha CD, urwandiko n’ibindi bikoresho kugira ngo avuge.
- Nyuma y’ikiganiro, kumvisha uwasengewe ko nta kizamenyekana kw’icyo kiganiro.
Icyitonderwa: iyo ugaragaza ko witaye kubyo avuga ku buryo bukabije amatsiko, usengerwa ashobora kwibwira ko ari indi mpamvu ibiguteye, ntiyifungure. Ushobora gutega amatwi uwomorwa mu mwuka w’amasengesho, umwereka ko igifite agaciro ari ukubohoka kwe, ko atari amateka ye.
- Ibyiciro
- Umwirondoro we: umuntu yigaragaza nk’uko yabyanditse mu nyandiko ye:
- Izina, aho atuye
- Arubatse, ingaragu, imyaka afite
- Yakiriye Yesu nk’Umwami n’umukiza we?
- Gutega amatwi: Umwinginzi aramureka akavuga ubuzima bwe bwose (kumwumva ucecetse)
- Gusesengura / kubaza ibibazo: hari ibyiciro 4 byagufasha mu gusesengura ubaza ibibazo
- Icyiciro kijyanye n’ubusabane n’Imana:
Ibibazo: ubuzima bwawe bw’amasengesho bumeze bute? Igihe bavuga ibikorwa bikomeye by’Uwiteka wiyumva ute? Ni gute ujya utekereza ku ijambo ry’Imana?
- Icyiciro kijyanye n’ubuzima bwe:
Ibibazo: Wishimiye uwo uri we? Unejejwe n’ubuzima bwawe? Iyaba washoboraga gutangira ubuzima bwawe, ni iki wakwirinda?
- Icyiciro kijyanye n’ubusabane bwe n’abaturanyi: ufite inshuti zingahe? Inshuti zawe zimeze zite? Umuryango wawe umeze ute? Ufite inshuti mu baturanyi?
- Icyiciro kijyanye n’ubushobozi bwo guhuza n’imbaraga z’imyuka mibi:
Ibibazo: inzozi zawe zimera zite? Ukanguka ryari mu gitondo kandi ujya wumva umeze ute? Wagiye mu bapfumu? Wigeze usabana n’imyuka? Ni iyihe nyamaswa ukunda? Ujya uganira n’abapfuye kandi gute ubigenza?
- Gutandukanya imyuka / ubushobozi (Discernement)
Ni ubuhanga bwo kumenya gutandukanya ikosa n’ukuri, ni ubuhanga bwa kumenya ibikorwa byerekeranye n’isesengura ryakozwe: umuntu ashobora kuba afite imigizo imuziritse kandi itandukanye.
Hariho imigozi y’uburyo butane ikunze kuboneka mu buzima bw’abantu
- Gutandukana kw’abashakanye, kwicamo ibice, gutabwa, icyangiro….
- Ubusambanyi mu buryo bwinshi: guhagarika kubyara mbere yo gushyingirwa, guhohotera, imibonano mpuzabitsina hagati y’abahuje ibitsina, ubusambanyi hagati y’abantu bafitanye isano y’amaraso, kwifuzwa udakunzwe, kureba amashusho y’abantu mbaye ubusa…..
- Urupfu: gukenyuka ko mu muryango (abapfa bakiri bato kandi bazize indwara zimwe cyangwa bapfa mu bihe bisa, urugero: impanuka ya moto, cyangwa bapfa bafite imyaka imwe), kurota abapfuye, kwiyahura mu muryango……, HIV, Kanseri….
- Imirimo y’umwijima cyangwa kuraguza: umuntu (cyangwa abo mu muryango we) wagiye mu mazu y’abaraguza, cyangwa bakamukoreraho imihango, bakamurasaga, gushikisha,….
- Imivumo: umwuka w’ubukene, kutarangiza umushinga watangiye, kudatera imbere mu kazi ukora, kuba ufite icyangiro.
ICYITONDERWA: Niba ubona ko umuntu aziritswe n’umugozi cyangwa imigozi ivuzwe haruguru, ntubimubwire ako kanya, ahubwo umusengere kugira ngo umubohoze
- KRISTO WABAMBWE, RUFATIRO RWO GUSUBIZWA KWACU
- Ibikoresho
Hari inzira indwi dushingiraho ngo dusubizwe:
- Umusaraba wa Yesu
Abaheburayo 12:1-2, 1 Abakorinto 2:1-5, 1 Abakorinto 1:17-25, Abaheburayo 11:1-6, 1 Petero 1:7, Abaheburayo 2:14-15, Abakolosayi 2:13-15, Yesaya 53:4-5, Abakolosayi 2:13-15, Abagalatiya 3:13, Mariko 14:32-37, 3 Yohana 2, Abagalatiya 6:14
Ibisobanuro:
Imbaraga z’Imana = Umusaraba = Kristo wabambwe
Imbaraga zigomba gushingira ku kwireza. Umusaraba washwanyaguje urwandiko rw’imihango rwaturegaga. Nemera ko abadayimoni bagenda iyo nsenga, kandi ko Imana yakira icyifuzo cyanjye. Umusaraba no igikorwa tutanyura iruhunde mu murimo w’Imana.
- Imbaraga z’amaraso ya Yesu
Ibyahishuwe 12:11
- Izina rya Yesu
Abafilipi 2:9-10, Mariko 16:17
- Ijambo ry’Imana
Imigani 18:21-22, Matayo 12:35-36, Ibyahishuwe 12:11
Kwatura ijambo ry’Imana, mu kwizera kandi urivuga uko riri, udashidikanya ni imbaraga zidasanzwe imbere y’abadayimoni.
- Gusubiza no kwitandukanya n’ibikoresho by’umwanzi
Uwomorwa agomba kuba yiteguye kwitandukanya n’ibintu cyangwa n’umuntu wese washoboraga kumuzirika ku mwanzi (Ibyakozwe 19:19)
- Kwemera ko urukundo rw’Imana ruri kuri uwo muntu uboshywe
Imana ifite umugambi utangaje kuri uwo muntu, yatangiye umurimo izawurangiza neza (Yesaya 54:10, Yeremiya 29:11, Yesaya 49, Yeremiya 31:3)
- Kwizera / Kwiringira Umwuka wera
Umwuka w’Imana, ni Umwuka uvangira imyuka, Umwuka ubeshaho kandi w’ukuri (1 Abakorinto 12:10, Esdras 37:10, 2 Abakorinto 3:17)
- Gusohozwa ko kwizera
Kwizera kugaragazwa n’uko gushubijwe. Duhore turinda neza kwizera kwacu muri Yesu Kristo. (2 Abakorinto 1:20-21, Abaroma 8:24_25, Luka 18:8)
- KUBOHORWA NO KWIBOHOZA
Mu gutandukanya imyuka n’ubushishozi byakozwe, utandukanya imigozi mu buzima bw’usengerwa kandi usenga mu byiciro bitanu bikurikira:
- Gufasha usengerwa kwakira Yesu Kristo cyangwa kwihana ibyaha bye niba yarakiriye Yesu Kristo nk’Umwami n’Umukiza we;
- Kwamamaza igikorwa cy’I Goligota nk’isoko yo gutsinda umwanzi (Abakolosayi 2:13:15, 1 Yohana 3:8). Nyuma yo kwihana, hamwe no gusengerwa, twogeze itsinzi ya Yesu Kristo ku musaraba I Goligota, imbaraga z’amaraso ya Yesu ku bikorwa byose by’umwanzi n’iby’abadayimoni
- Kwitandukanya / Gusinyura (Imigani 18:21, Ibyahishuwe 12:11, 2 Ingoma 15:12-15, Yesaya 43:25-26). Tugomba gufasha uwo muntu kwitandukanya n’imigozi yose yagaragaye mu buzima bwe, tugomba gutangira twanga imigozi yose muri rusange, hanyuma tukanga buri mugozi ugaragara mu buzima bwe.
Icyitonderwa: Nk’igikorwa cyose mu rwego rw’amategeko gikorwa imbere y’umuhamya wemewe, niko no kwitandukanya n’iyo migozi bigomba gukorerwa imbere y’umukozi w’Imana. Ibyo byakorwa avuga amagambo ameze atya:
Urugero: Uyu munsi tariki ya 15/03 2009, jyewe Twagirimana Francois, Imbere y’umushumba GATETE Alfred, I Nyamirambo saa ine za mugitondo, nitandukanyije n’amasezerano yose nakoze jye ubwanjye mbizi n’ayakozwe n’ababyeyi banjye, n’ayakozwe n’abasekuruza banjye cyangwa n’undi muntu wese wahawe ubutware buturutse ku bikorwa n’amagambo yanjye, ayo masezerano ahesha satani ubushobozi bwo kunkorera nabi. Nitandukanyije mu mbaraga z’amaraso ya Yesu.
- Amasengesho yo kubohoza (Mariko 16:17, Matayo 18:18, Imagani 24:11-12, Yesaya 42:20-23
Nyuma yo kwitandukanya, uwasengewe ashwanyaguza impapuro(cyangwa ikintu cyose) yanditseho (yashyizeho) amateka ye, agaragaza ko abohotse, ko yibohoje ku migozi yose. Umwinginzi ategeka avuga ku gutwi kwe ko imigozi ye yose icitse, ko imyuka yose imuvuyemo mw’izina rya Yesu. Akamwatuza agaragaza ko Imana imufitiye imigambi myiza n’amasezerano meza.
Urugero: nitandukanyije n’umugozi w’urupfu, kandi nemeje ko ntazapfa ahubwo nzarama kugira ngo namamaze ibikorwa bitangaje Uwiteka yakoze mu buzima bwanjye (Zaburi 118:17)
- Amasengesho yo kwiyegurira Imana no gukira
Ayo masengesho akorwa ku mgingo z’umubiri zangiritse, kandi umwinginzi amuhugurira gukomeza gushikama no kwizera mu bitekerezo kugira ngo atazongera gusubira uko yari ameze; icyo gihe bishobora kumubera akaga gakomeye (Luka 11:24-26)
Kwizera mu bitekerezo k’umukristo n’ugusenga, no gusoma ijambo y’Imana no kuririmbira Imana ibihimbano by’Umwuka, no gusabana n’abana b’Imana, gusangira ijambo ry’Imana (Yeremiya `5:19)
Icyitonderwa: kugira ngo ubohorwe, ni ngombwa kumenya uko umeze kandi ko ubikeneye. Tumaze kubohorwa, dufite inshingano zo kubohora no kubohoza imiryango yacu, igihugu cyacu n’abandi bose (Zaburi 31:10, Zaburi 16:9-10, 1 Abatesalonika 5:16-19)
- UKO KUBOHORWA GUKORWA MW’ITSINDA (IBISOBANURO N’IMIKORERE)
Ubu buryo bukurikira burakorwa igihe umuntu agaragaje ko ari munsi y’ububata bw’umwanzi kandi ko agomba gutabarwa byihuse
- Gupfukamisha hagati mw’itsinda uwo muntu uboshywe n’imyuka mibi, mufatanye ibiganza, musingiza icyubahiro cy’Umwami. Mube mu mwuka umwe, ntimurangare, muhimbaze Imana, murirmba indirimbo z’intsinzi (Matayo 18:19-20)
- Kumwakiriza Yesu, igihe atabikoze, igihe yishe, agomba kwitandukanya n’umwuka w’urupfu, w’ubusambanyi niba yarasambanye, w’umuvumo niba yaravumwe (Abalatiya 3:13).
- Isengesho ryo gutegeka: mugomba gukorana mu bwumvikane, ni ukuvuga mubohe niba ari ngombwa, mwirukane kandi nta bwoba. Mutegeke murasa ku ntego kugira ngo dayimoni amuvemo burundu. Abantu bose ntibagomba gutegeka icya rimwe (Ibyakozwe 19:13)
Icyitonderwa:
- Iyo usengerwa adafite ubwenge bwe ngo amenye ibiri kumubaho ndetse iyo umudayimoni yanze kumuvamo, umwinginzi asenga ategeka ko ubwenge bwagaruka k’usengerwa hanyuma agaca imigozi cyangwa agategeka umudayimoni kumuvamo. Ashobora kwifatikanya n’usengerwa kugira ngo wenyine ace iyo migozi.
- Ubaza umudayimoni iyo ushaka kumeya amasezerano ari hagati y’uziritswe n’uwo mudayimani kungirango usenye ayo masezerano (Luka 8:30)
Inama zashyirwa mu bikorwa kugira ngo ubwo butabazi bukorwe neza.
- Guhuza umutima mu masengesho;
- Kwiyeza kubw’umurimo;
- Kwitwikiriza amaraso ya Yesu, n’umuryango wawe, n’ibyo ufite byose;
- Kwirinda kurangara kugira ngo udaha umwanzi icyuho (kuba maso kugeza igihe ikibazo gikemuka)
Umwanzuro: Agakiza n’ukugira ubuzima buhoraho, kubohoka n’ukugira ngo ugubwe neza mu gakiza wahawe, (2 Samweli 23:5, Yesaya 42:21-23)
ISOMO RYA KABIRI: AMASENGESHO YO GUSHYIGIKIRA
Abagalatiya 6, Gutegekwa 12:1-17, Abafilipi 1:22-25, Kuva 17:8, Yesaya 62:1-7, Yesaya 65:1-10, Yesaya 64:1-4
Tugomba kumenya ko:
- Kwikoreranira imitwaro ari itegeko ry’Imana;
- Kwizera, gutegereza igisubizo cyiza, kuko tuzi ko hari umuntu waduhetse mu masengesho.
Bibiliya iratwereka ko “ Igihe Mose yazamuranga ibiganza bye, Yosuwa yarushaga imbaraga abanzi be.
- UMWINGINZI N’UBUBYUTSE MU MWUKA
- Ubusobanuro
- Ububyutse mu mwuka n’ikimenyetso cy’Uwiteka mu murimo we kubera amasengesho y’abera;
- Ni ukugaragazwa kw’Imana mu buzima bw’umukristo (Gutegekwa 1:4-9, Gutegekwa 2:1-6, Gutegekwa 4:29-31, Yesaya 35:1-10, Yesaya 6:18, Yesaya 64:1-4
- Akamaro k’ububyutse
- Ububyutse mu mwuka buzana umusaruro munini mu bwami bw’Imana (abakozi benshi b’Imana baraboneka mu murimo kandi basizwe amavuta)
- Ububyutse mu mwuka butuma abantu bagira inyota nyinshi y’Ijambo ry’Imana, bakagaragaza ko bafite inyungu zo guteza imbere umurimo w’Imana;
- Ububyutse mu mwuka butuma itorero rishinga imizi, rikagira abera bafite ukwizera gukomeye, itorero rikra umurimo waryo neza, ryerera imbuto abarisengeramo n’igihugu rikoreramo umurimo w’Imana
- Ububyutse mu mwuka butuma ibikorwa byose byorohera ababikora kuko Imana ubwayo ni yo ibikora (Yohana 3:27-30, Yesaya 26:11-12)
- Ububyutse mu mwuka bugaragara bute
- Kuzirika no gutsinda imbaraga z’umwijima n’ubuyobozi bwazo (Abefeso 6:12, Daniyeli 10:1-15, 2 Abakorinto 10:3-5)
- Gukuraho ibitera amacakubiri, bitandukanya abantu. (Abefeso 2:13-14, Gutegekwa 2:1-6)
- Gusengera uwo murimo ubudahwema; Imana yategetse abisirayeli ko umuriro ki gicaniro utagomba kuzima.
- URUNANA RW’AMASENGESHO
Yesaya 62: 1-7, Yohana 6, Nehemiya 3, Nehemiya 6:15-16
- Gukora urunana rw’amasengesho ni imbaraga zikomeye zo kubohoza ababoshywe,
- Nehemiya yabanje kumenya inkike z’I Yerusalemu zasenyutse. Yosuwa nawe yazengutse Yeriko iminsi 7, ku munsi wa 7 bavuza akaruru, Imana irakora.
- Gushobora gushyira icyumba cy’amasengesho: abantu 168 (amasaha 24 X iminsi 7=168) batwikiriye itorero, igihugu, amasaha 24 kuri 24 icyumweru cyose.
AMATSINDA:
- Kumenya aho ibyo byumba by’amasengesho biri
- Icyumba cy’amasengesho gushyirwaho gite?
- KUBOHOZA IMIRYANGO, IMIGI N’IBIHUGU
Yobu 34:29, Yesaya 62:1-7, Nehemiya 9:1-3
Mu byo tubonesha amaso, umuntu n’igihugu biratandukanye kubera ubwenge bwacu bufite aho bugarukira, ariko mu maso y’Imana itagira umupaka, umuntu, umuryango, umujyi n’igihugu birasa.
Umurimo wacu w’abinginzi n’ukuzana imiryango yacu, imigi yacu, ibihugu byacu imbere y’Imana nk’uko tubikorera umuntu wese.
Rimwe na rimwe duhamagarirwa kwishyiraho ibyaha by’abo bantu, tukabyihana imbere y’Imana year, nyir’imbabazi, nk’uko byakorwaga igihe cy’abatambyi binjiraga ahera h’ahera kugira ngo batange igitambo cy’amaraso cy’igihugu cyose cya Isirayeli.
Umuryango, umujyi, umudugudu, igihugu gifite umwuka, ubugingo, umubiri
Ni koko, dushobora kubano ku hari umwuka utegeka umuryango runaka, tukabona n’uburyo bwo kwakirana cyangwa gukundana bugaragaza ubugingo bw’uwo muryango kandi tukanamenya uburyo uwo muryango ugaragara mu buryo bufatika bugaragaza umubiri wawo.
Ku bujyanye n’umuryango/ umujyi/ igihugu, imyifatire, imigenzo n’imico igaragaza neza uko umwuka, ubugingo cyangwa umubiri byawo bimeze.
Kubw’umwihariko w’igihungu, hariho umwuka cyangwa ubutegetsi buyobora imirongo migari ya politiki. Ariko imigenzo, umuco bigaragaza ubugingo bwacyo; naho, umutekano, ubumenyi bw’isi n’ubukungu bigaragaza uko umubiri w’icyo gihugu umeze.
Igishushanyombonera cy’umwuka kidufasha kumenya neza uko umwuka, ubugingo n’umubiri by’umuntu bimeze, nk’uko twagikorera n’igihugu, umujyi n’umuryango. Nk’uko dusengera umuntu ngo abohoke, ni ko dushobora kubigirira umuryango, umujyi n’igihugu ngo bibohoke.


c: text/html

text:
ISOMO RYA MBERE: IYEREKWA CYANGWA UBUSHAKE BW’IMANA KU BUZIMA BWACU.
INTEGO: Muri iri somo umwigishwa agomba kumenya neza icyo Imana ishaka ku buzima bwe kugira ngo akigenderemo.
Ijambo ry’Imana ritwereka ibintu bitanu (5) by’ingenzi Imana idushakaho nk’abantu yaremye kandi ikunda
- Imana ishaka ko abantu bose bamenya umukiza, ko bakizwa bakavukira mu muryango w’abana b’Imana
1 Timoteyo 2:3-6, Yohana 1:11-12, Abaroma 10:9-11, Yohana 3:16
- Imana irashaka kwiremera ubwoko bushya bufite ishusho imwe, ariyo y’Umwana wayo Yesu Kristo, kuko ari we unezeza umutima wayo
Abaroma 8:29-30, Abefeso 4:11-16, 1Yohana 3:1-3, 1Petero 1:13-16, 1Petero 2:9
- Imana irashaka ko abantu bose bahinduka abigishwa, bakambikwa imbaraga kandi bakagira ubuhamya bushobora guhindura isi
Matayo 28:18-20, Mariko 16:15-20, Ibyakozwe 1:8, Abaroma 15: 17-24
- Imana ishaka ko tubaho kubw’icyubahiro cyayo, tugaragaza imbuto z’Umwuka wera.
Yesaya 43:6-7, Yohana 15:8-16, Abagalatiya 5: 11- 24
- Imana ishaka ko dukura mu mwuka mu buryo bushyitse
- Turushaho gusa na Yesu Kristo
- Tunarushaho guhindura abantu bose kuba abigishwa ba Yesu
ISOMO RYA KABIRI: INZEGO ZINYURANYE ZO GUKURA K’UMWIGISHWA
Muri iri somo umwigishwa agomba kumenya neza impamvu zo gukura mu mwuka n’inzego zinyuranye zo gukura mu mwuka
- IMPAMVU ZO GUKURA MU MWUKA
Hari impamvu 4 zatuma umukristo akura mu mwuka:
- Agomba gukura mu mwuka kugira ngo abe umwigishwa nyakuri, umugabo ushyitse ( 1Abakorinto 14:20, 1Abakorinto 16:13)
- Nibwo bushake bw’Imana kuko ari byo bishimisha umutima wayo, niba umwigishwa adakura mu mwuka ntashobora gushimisha Imana kandi ntacyo azaba amaze (Abefeso 4:11-16)
- Nicyo kizamuhesha umurage we wose (Abagalatiya 4:1-2)
- Kuko yahamagariwe kuba umwigishwa, aho kuba umuntu wogeza abandi ( Matayo 28: 18-20, 2Timoteyo 2:2)
IGISHUSHANYO MBONERA CY’UMWIGISHWA: INTAMBWE ZIGARAGAZA GUKURA K’UMWIGISHWA(URUGENDO RWO KUREMA ABIGISHWA)
Umukoro:
Ishyire muri iki gishushanyombenera kandi wifatire ibyemezo:
- Erekana urwego urimo
- Garagaza ibimenyetso bitandukanye biranga buri rwego
- Emeza igikwiye gutangwa kuri buri rwego
ISOMO RYA GATATU: INYIGISHO Z’IBANZE KU RUFATIRO CYANGWA KU GAKIZA ( Igice cya mbere)
INTEGO: Muri iri somo umwigishwa agomba kumenya neza ko urufatiro rw’ubuzima bwo mu mwuka ari agakiza twahawe n’Imana kubwo kwizera Yesu Kristu.
- IBISOBANURO
Urufatiro n’ikintu cya ngombwa cyane, ntawakubaka inzu atashyizeho urufatiro, ubuzima bwacu ni nk’inzu twubakisha amagambo yacu, ibitekerezo byacu n’ibikorwa baycu.
Iyo urufatiro rudakomeye, n’inzu ntiba ikomeye kandi iba iba ishobora kuzagwa, tugomba kuba twemera ko ubuzima bwacu bwubatswe kuri Yesu Kristo urutare ruhoraho kandi rutanyeganyega
Soma iyi mirongo muri bibiliya urusheho gusobanukirwa agaciro k’urufatiro rwiza mu buzima bw’umwuka
Matayo 7-24:27, 1Abakorinto 3:10-15, 1Petero 2:6-10, 1Petero 3:15-16
Kugira ngo dusobanukirwe neza iby’agakiza, tugomba gusobanukirwa mbere na mbere ibyo kurimbuka kuko nta ushaka agakiza atabanje kumva ko arimbutse
- KURIMBUKA N’IKI?
Kurimbuka ni ugutandukana n’Imana iteka ryose.
Ibyahishuwe 20:12-15: Muri iyi mirongo kurimbuka ni urupfu rwa kabiri cg urupfu ry’iteka.
Abefeso 2:11-13: Muri iyi mirongo, kurimbuka ni ukuba kure y’Imana, ukubaho nta kwizera kandi nta Mana mw’isi.
- NINDE UZARIMBUKA?
Bibiliya itugaragariza ka hari ubwoko butatu (3) bw’abantu bazarimbuka baramutse bapfuye badakijijwe.
- Uwavutse wese soma Zaburi 151:7-10, Abaroma 5:12-19
- Umunyabyaha (ukora ibyaha) wese soma Tito 3:3-7
- Umunyangeso nziza ugaragaza ibikorwa byiza atarakiriye Yesu Kristo nk’Umwami n’Umukiza we, soma Yesaya 64:5, Tito 1:16
- AGAKIZA N’IKI?
Agakiza ni ukugira Yesu Kristo mu mutima wawe
Soma iyi mirongo: Abakolosayi 1:26-27, 2Abakoronto 13:5, Abagalatiya 4: 19, Ibyahishuwe 3: 20, Yohana 1: 11-13, Abefeso 3: 14-17, Abaroma 8:9-16
Ikibazo: Kuki Yesu Kristo aza mu mitima y’abemeye kumwakira?
Igisubizo:
- Kuko umutima ni wo soko y’ubuzima bwacu. Tugaragazwa nuko umutima wacu umeze. Imigani 4:23, Mariko 7:21-23, Yeremiya 13:22-23
- Kandi kubera ko tudashobora guhindura imitima yacu uretse we gusa, niyo mpamvu agomba kwinjira mu mitima yacu akaduha imitima mishya kugira ngo tugendere mu mategeko ye, tunasohoze ijambo rye. Ezekiyeli 11:19- 20
- N’IKI KIDUHESHA AGAKIZA
Imana mu rukundo rwayo yaduhaye agakiza, ubwo yatangaga umwana wayo Yesu ngo adupfire ku musaraba kugira ngo aducungure, niyo nzira rukumbi iduhesha agakiza. Yohana 3:16, 2Abakorinto 5:21, Abaroma 3:21-26, Abakolosayi 2:13-15
- URUHARE RWACU NI URUHE
Uruhare rwacu ni ukwizera no kwakira Yesu Kristo mu mitima yacu nk’Umwami n’Umukiza, tubanje kwihana, kwatura no kwemera kuyoborwa n’Umwuka wera. Soma iyi mirongo: Abefeso 1:13-14, Ibyakozwe 2:37-39, Abaroma 10: 9-11, Yohana 1:12. Ibyahishuwe 3:20.
ISOMO RYA KANE: INYIGISHO Z’IBANZE KU RUFATIRO CYANGWA KU GAKIZA (Igice cya kabiri)
INTEGO: Muri iri somo umwigishwa agomba kumenya neza inyungu z’agakiza ari ko kuvuka ubwa kabiri.
INYUNGU ZO KUVUKA UBWA KABIRI
Tugiye kwiga Inyungu eshanu (5) agakiza gatanga mu buzima bw’Umwana w’Imana wese:
- Kutarimbuka no kudakorwa n’isoni iteka ryose
Soma: Yohana 5:24-29, Yohana 3:16, 1Yohana 5:9-13, Daniyeli 12:1-3, Abakolosayi 1;12-13
- Kwitwa umukiranutsi, uwera n’uwo kwambikwa ubwiza
Soma: Abaroma 8:30, Abakolosayi 2:13-14, 1Abakorinto 1:30-31
- Kuvukira mu muryango w’Imana no kuba umuraganwa na Kristo.
Soma: Yohana 1:12-13, Abefeso 2:12-13, Abefeso 2:18-22
- Ubuzima buhoraho buduhesha intsinzi ku:
- Urupfu (Abakolosayi 2:13, Yohana 5:24)
- Indwara (Yesaya 53:5)
- Ubukene (Abafilipi 4:19)
- Ubupfumu (Mika 5:11)
- Kuraguza (Kubara 23:23)
- Ubwoba (Abaheburayo 13:6)
- Icyaha n’imivumo na karande (Abakolosayi 1:13-14)
- Ubwoba bw’ejo hazaza (Yeremiya 29:11)
- Satani n’abadayimoni (Abakolosayi 2:14-15)
- Umutekano n’icyizere cy’abakristo
Soma: 2 Samweli 23:5, 2 Petero 1:2-4
- Nta kirimbuka ( Yohana 6:36-38, Yohana 10:27-30, Yeremiya 45:17, Yeremiya 51:6-8)
- Twinjijwe iteka ryose mu bwami bw’umucyo, aribwo bwami bwa Yesu Kristo( Abakolosayi 1:12-13, Ibyakozwe 26:17-18)
- Duhishwe hamwe na Kristo mu Mana, ntawushobora kudusangayo (Abakolosayi 3:1-4, Yohana 10:27-30)
- Intambwe zacu zirarinzwe, ntidushobora gusitara no kugwa ( Yuda 1:24-25, 2 Ngoma 16:9, Zaburi 91:10-13, Yesaya 43: 1-7)
- Imana yacu ntizadutererana, ntizaduhana ( Abaheburayo 13:5, Gutegeka 31:6-8, Yosuwa 1:5)
- Ntabwo tuzasonza cg ngo dusabirize ibyo kurya, nyamara tuzaguriza abandi. (Zaburi 37:25-26, Yohana 6:35)
ISOMO RYA GATANU: KWITUNGANYA IMBERE Y’IMANA N’IMBERE Y’ABANTU (Igice cya mbere)
INTEGO: Muri iri somo umwigishwa agomba kumenya neza ko iyo habaye ikibazo mu mibanire ye n’Imana cyangwa mu mibanire ye n’abandi bantu agomba kwitunganya nk’uko ijambo ry’Imana rimusaba.
Hari imirimo ine (4) ifasha umwigishwa kwitunganya imbere y’Imana n’imbere y’abantu. Iyo mirimo ni iyi ikurikira: Kwezwa, kubabarirwa, kwiyunga no gusubiza cg gutunganya.
Muri iki gice cya mbere turiga ku kwezwa no ku kubabarirwa.
- KWEZWA
Kwezwa n’igikorwa cyo kwitandukanya rwose n’ibidatunganye cyangwa icyaha cyadutandukanya n’Imana yera.
Muri 1 Abakorinto 1:1-2 na 30-31 Bibiliya itwigisha ko hari ukwezwa kubiri ku bakristo bavutse ubwa kabiri:
- Twiswe abera muri Yesu Kristu. Twemejwe kubw’igitambo cye rimwe risa uhereye kuri wa munsi twavukiraga mu muryango w’Imana, twakira Yesu Kristo nk’Umwami n’Umukiza wacu. Twabaye abana b’Imana (Isano ihoraho) kandi Imana itubona nk’abera kubw’umwanya dufite muri Kristo Yesu wikoreye ibyaha byacu ku musaraba.
- Twahamagariwe kuba abera ni ukuvuga ko uko tubayeho iminsi yose (muri ibi bihe no mu bihe biri imbere) tugomba kuzibukira icyanduza cyose, twumvira amategeko y’Imana, dusaba imbabazi Umwami tunababarira abatubabaje. Bityo tuba mu busabane nyakuri na Data wo mw’ijuru, n’Umwami wacu Yesu Kristo n’Umwuka wera
Soma: 1 Petero 1:14-17 na Yohana 1:9
- KUBABARIRWA
- Igisobanuro
Kubabarirwa n’igikorwa uwakoze icyaha akurwaho icyo cyaha (atsindishirizwa) n’undi wemeye kwishyiraho icyo cyaha.
Tugomba kumenya ko kubabarirwa tutabikwiye ahubwo tugutanga cyangwa tuguhabwa nk’impano.
Ku bari muri Yesu Kristu kubabarirwa ibyaha byabo bya kera, iby’ubu n’ibizaza byavuye ku mpano Imana yaduhaye, ubwo yemeraga gutanga utarigeze gukora icyaha, uwera, Yesu Kristu ku musaraba, Kubihabwa biva mu mutima wemeye kwihana imbere y’Imana, bishingiye ku kwizera igikorwa cyakorewe ku musaraba.
2.2 Urahare rw’Imana
Soma Zaburi 103:8-13, Yeremiya 50:20, Mika 7:18-20, Yohana 1:20, Abakolosayi 2:13-15
- Imana yacu n’inyembabazi, ibabarira ibyaha byacu byose muri Kristo Yesu wemeye kwitanga rimwe kuri twese
- Iyo Imana ibabariye iribagirwa, ntiyongera kwibuka ibyaha byacu. Umwanzi wacu satani ashaka guhora yibutsa Imana ibyaha byacu. Icyiru cy’ibyaha twakoze n’ibyo tuzakora cyatanzwe na Kristo amena amaraso ye.
2.3 Icyo dusabwa
- Soma zaburi 51:6-9, Imigani 28:13, Ezekiyeli 18:31-32, Yakobo 4:9-10, 1 Yohana 1:9
- Kwemera ibyaha byacu imbere y’Imana (Kwemerera Imana ko twakoze ibyaha)
- Kwihana, Kwicuza no kwiyemeza kutazongera kugwa muri icyo cyaha
- Kwemera no kwizera igitambo cya Yesu Kristo yatanze ku musaraba ngo tubabarirwe ibyaha
- Kwemera guhinduka
- Gusaba imbaraga z’Umwuka wera
- Guhaguruka no kwiyemeza gukomeza kugendana na Yesu Kristo mu munezero
ISOMO RYA GATANDATU: KWITUNGANYA IMBERE Y’IMANA N’IMBERE Y’ABANTU (Igice cya kabiri)
INTEGO: Muri iri somo umwigishwa agomba kumenya neza ko iyo habaye ikibazo mu mibanire ye n’Imana cyangwa mu mibanire ye n’abandi bantu agomba kwitunganya nk’uko ijambo ry’Imana rimusaba
Hari imirimo ine (4) ifasha umwigishwa kwitunganya imbere y’Imana n’imbere y’abantu. Iyo mirimo ni iyi ikurikira: Kwezwa, kubabarirwa, kwiyunga no gusubiza cg gutunganya.
Muri iki gice cya mbere turiga ku kwezwa no ku kubabarirwa.
Muri iki gice cya kabiri, turiga ku kwiyunga no gusubiza cyangwa gutunganya.
- KWIYUNGA
- Igisobanuro
Kwiyunga n’igikorwa abantu babiri batandukanijwe n’urwango biyemeza kongera kubana, mu bumwe, kugira ngo bagendere mu bwumvikane. (Luka 23:12, Ibyakozwe 4:27-28)
Hari ibintu bine (4) by’ingenzi twavuga ku bijyanye no kwiyunga:
- Yesu yadupfiriye kugira ngo akureho urusika rwadutandukanyaga ( Abefeso 2:13-15)
- Kwiyunga n’igikorwa cy’Umwuka cyagombye gukorwa mu kumvira Imana mu buryo bwuzuye
- Kwiyunga ntikugarukira gusa mu kubabarira, ni ukongera kwishyira hamwe kugira ngo hubahirizwe ubushake bw’Imana
- Abakristo ntibasabwa kwihanganirana cyangwa kubabarirana ibyaha gusa, ahubwo kwiyunga imbere y’Imana ( 2 Abakorinto 5: 18-21)
- Kuki tugomba kwiyunga
Hari impamvu eshanu (5) zituma abana b’Imana biyunga
- Kwiyunga n’itegeko ry’Imana
- Kwiyunga kudufasha kubana neza n’Imana
- Kwiyunga kuduhesha umugisha no kubaho neza
- Kwiyunga kuduhesha icyubahiro nk’abahagarariye Kristo
- Kwiyunga n’intwaro yacu yo kunesha abanzi bacu: satani, isi na kamere yacu.
- Tugomba kwiyunga nande?
- N’Imana ( 2 Abakorinto 5:19-21, Abefeso 2:11-22)
- N’abandi bantu (Mariko 11:24-26, Matayo 5:23-24)
- Nawe ubwawe (1 Yohana 3:19-22, Ibyakozwe 17:30, Zaburi 43:5, Zaburi 51:14-17)
- Twiyunga dute?
Intambwe eshatu (3) zo kwiyunga n’abandi:
- Kubabarira no gusaba imbabazi nta buryarya (tubikuye ku mutima)
- Kwishyira hamwe, kugira gahunda no kugira umwete wo gukorera ubwami bw’Imana
- Guhindura ibitekerezo byawe n’imyitwarire k’uwo mwiyunze, ibyo bikorwa n’Umwuka w’Imana ushobora kudushyiramo urukundo tugaragariza Imana n’abantu (Abafilipi 4:8, Abaroma 5:5).
- GUSUBIZA CYANGWA GUTUNGANYA
Gusubiza cyangwa gutunganya n’igikorwa abantu babiri bagaragaje bababarirana cyangwa biyunga. Muri icyo gikorwa, biyemeza gusenya cyangwa gusubiza ikintu cyose cyari cyateye ikibazo hagati yabo cyangwa cyashobora kwibutsa icyo kibazo igihe cyose. (Soma: Itangiriro: 20:14-18, Ibyakozwe 19:19-20)
Imana itegeka ko abantu bose bayubaha bababarirana, basana kandi bagasubiza ibyo basabwa.
Ibyo byakorwa mu buryo bufatika:
- Gusubiza iby’abandi no gusana ibyangijwe
- Kubahisha uwo twasuzuguye cyangwa twasuzuguje
- Gutwika cyangwa kwitandukanya n’ikintu cyose cyakoreshejwe mu bwami bwa satani
- Guhindura imitekerereze yacu twishingikiriza kw’ijambo ry’Imana no ku masengesho n’abo turi kumwe mu bihe byiza
- Kwiyemeza kugendera mu mwuka umwe no mu bitekerezo bimwe n’umuntu twari twaratandukanye cyangwa twari twarababaje.
ISOMO RYA KARINDWI: UMUBATIZO WO MU MAZI MENSHI
INTEGO:Muri iri somo umwigishwa agomba kumenya neza ubusobanuro bw’umubatizo, impamvu umukristo agomba kubatizwa n’ibisabwa kugira ngo umuntu abatizwe mu mazi menshi
- UBUSOBANURO
- Icyo umubatizo Atari cyo:
- Umuhango w’idini runaka
- Guhindura izina
- Kuva mu bupagani
- Kwiyeza cyangwa kwiyugira imyanda y’ubwoko bwose.
- Icyo umubatizo ari cyo:
Umubatizo ni ikimenyetso cyangwa ubuhamya bw’umutima uboneye uhamya imbere y’abahamya bagaragara n’abatagaragara ko turi umwe na Kristo mu rupfu rwe no mu kuzuka kwe. Soma: Abakolosayi 2:12, 1 Petero 3:21, Abaroma 6:3. Abagalatiya 3:27
- Icyitonderwa:
Ubuhamya ntibubanziriza igikorwa ahubwo buza nyuma
- Igikorwa n’agakiza, ni ukwihana (gupfa) no kwakira Yesu Kristo nk’Umwami n’Umukiza.
- Ubuhamya n’umubatizo mu mazi menshi, aho twiyemeza gupfa no kuzukana n’Umwami wacu Yesu Kristo, kandi ibyo bituma Imana itwishimira.
Soma: Mariko 16:16, Ibyakozwe 8:36-38
- KUKI TUGOMBA KUBATIZWA?
Hari impamvu eshanu (5) zituma tubatizwa:
- N’itegeko ry’Imana (Matayo 28 :19, Yohana 3 :5, Ibyakozwe 2 :38, Ibyakozwe 10 :48, Ibyakozwe 22 :16)
- Kugira ngo twuzuze ibyo gukiranuka nk’uko Umwami wacu yabikoze (Matayo 3 :13-15)
- Kugirango twakire impano zose zijyanye no kumvira Imana ari zo zisumba ibindi bitambo dushobora gutura Imana. (1 Samweli 15 :22, Matayo 3 :16-17)
- Nibwo buhamya butuma dusabana n’abandi nk’abagize umubiri wa Kristo ( 1 Abakorinto 12 :13, Abefeso 4 :1-6)
- Niyo ntwaro ituma tunesha abanzi bacu : satani, isi n’umubiri (2 Abakorinto 5 :17, Abagalatiya 3 :27)
- IBISABWA KUGIRA NGO UBATIZWE MU MAZI MENSHI
Ijambo ry’Imana ritwereka ko umuntu wese wifuza kubatizwa akwiye kuba yujuje ibi bikurikira :
- Kwihana ibyaha byose no kwiyemeza kutongera kubigenderamo : Kuba warizeye Yesu, ukamwakira nk’Umwami n’Umukiza wawe (Mariko 16 :16)
- Kwemera no kwizera ijambo ry’Imana rijyanye n’umubatizo (Ibyakozwe 8 :36-37)
- Gutegurwa mw’ijambo ry’Imana no mu masengesho kugira ngo icyemezo twafashe kibe gifite ishingiro (Ibyakozwe 8 :27-38, 9 :10-19. 10 :44-48).
- Kugana abakozi b’Imana no gusaba kubatizwa kuko wizeye Yesu Kristo nk’Umwami n’Umukiza wawe
- Kubatizwa (kwinikwa) mu mazi mesnhi mw’izina rya Data n’Umwana n’Umwuka wera.
- Kuzukana n’Umwami wacu. Nicyo kitugira beza imbere y’Imana (1 Petero 3 :21)
N.B : Kwitegura kwiza mu mubatizo gukorwa n’Umwuka wera, inyigisho zitegura umubatizo zifite agaciro ariko ntitwabifata nk’ihame ridakuka.
- INGERO ZIMWE NA ZIMWE Z’UMUBATIZO WO MU MAZI MENSHI
- Yesu Kristo (Matayo 3 :13-17)
- Abakristo kuri pantekote (Ibyakozwe 2 :41)
- Abakristu b’Isamariya (Ibyakozwe 8 :12-13)
- Inkone y’umunyetiyopiya (Ibyakozwe 8 :38)
- Sawuli waje kwitwa Pawulo (Ibyakozwe 9 :18)
- Koruneliyo n’abo mu rugo rwe (Ibyakozwe 10 :47-48)
- Ludiya (Ibyakozwe 16 :14-15)
- Umurinzi w’inzu y’imbohe n’abo mu rugo rwe (Ibyakozwe 16 :30-33)
- IMIBATIZO INYURANYE TUBONA MURI BIBILIYA
- Umubatizo wa Mose n’abisirayeli mu gicu no mu nyanja (1 Abakorinto 10 :2)
- Umubatizo wa Yohana uganisha kukwihana (Matayo 3 :11)
- Kubatizwa mu rupfu rwa Yesu (mu maraso ye) kugira ngo tubabarirwe ibyaha (Abaroma 6:3, Abakolosayi 2:13-14, Ibyakozwe 2:38)
- Umubatizo w’amazi uhamya agakiza kacu, ukwizera muri Yesu Kristo (Mariko 16:16, Ibyakozwe 8:36-38
- Umubatizo w’Umwuka wera (Matayo 3:11, Ibyakozwe 8:14-20)
- Umubatizo w’umuriro (Matayo 3:11)
ISOMO RYA MUNANI: UMUBATIZO W’UMWUKA WERA (Igice cya mbere)
INTEGO: Muri iri somo umugishwa agomba kumenya neza Umwuka wera uwo ari we. Ibimuranga n’umurimo we mu buzima bwe no mw’itorero
- UMWUKA WERA N’UMURIMO WE
- Uwo Umwuka wera atari we
- Si imbaraga cyangwa ubushobozi budasobanutse
- Si ikintu kidasobanutse
- Si izina runaka cyangwa inyito
- Uwo Umwuka wera ari we
- Umwuka wera ni Imana (Ibyakozwe 5: 3-5)
Ibigaragaza ko ari Imana nuko afite ibiranga Imana byose ari ibi bikurikira: Aba hose icyarimwe, Ashobora byose, azi byose, ni uw’iteka ryose.
- Umwuka wera n’umuntu muzima (Personne vivante) Ibyemeza ko ari umuntu muzima ni ibi bikurikira:
- Ni Umwuka w’ubwenge kandi atanga ubwenge (1 Abakorinto 2:10-13, Abefeso 1:15-21, Yohana 14:25-26, Yohana 16:7-11)
- Umwuka wera afite amarangamutima (Umwuka wera arishima kandi ashobora kugira agahinda) Abefeso 4:30
- Umwuka wera afite ubushake nk’umuntu (Ibyakozwe 13:2)
- Umwuka wera afite ibikorwa nk’iby’umuntu (arafasha, aravuga, arumva,arayobora, arigisha) Yohana 14:16-17, Yohana 16:13-15
- Umwuka wera ni umwe mu batatu butagatifu (Matayo 28:19)
- Umurimo w’Umwuka wera mu buzima bwacu no mw’itorero
- Niwe Utwemeza ibyaha akatuzana ku mucunguzi (Yohana 16 :7-11)
- Niwe twahawe nk’ikimenyetso n’ubuhamya bugaragaza ko turi abana b’Imana, ni nawe uduha kubana n’Imana buri munsi (Abefeso 1 :13-14, Abaroma 8 :9-17)
- Niwe uha abagize itorero kumvikana no kubana nk’abagize umubiri umwe (1 Abakorinto 12 :12-13)
- Niwe uduha impano n’imirimo (minisitere) itandukanye mw’itorero (1 Abakorinto 12:4-11, Abefeso 4:11, Abaroma 12:4-8, Yesaya 11:1-5)
- Niwe uduhesha imbuto ye, agahindura kamere yacu ikaba nk’iy’Imana (Abagalatiya 5:16-26, 2 Timoteyo 1:7).
ISOMO RYA CYENDA: UMUBATIZO W’UMWUKA WERA (Igice cya kabiri)
INTEGO: Muri iri somo umwigishwa agomba kumenya neza uko Umwuka wera aturana n’abantu, icyo umubatizo w’Umwuka wera ari cyo n’uburyo yabatizwa mu Mwuka wera.
- GUTURANA K’UMWUKA WERA N’ABANTU
Ijambo ry’Imana ritwereka neza ko kuva mw’isezerano rya kera kugeza mw’isezerano rishya, Umwuka wera yaturanye n’abantu mu buryo bune (4):
- Umwuka wera kuri twe: Umwuka wera ashobora kutumanukira cyangwa kutuzana kuri Kristu, Atari muri twe.
Urugero rwa mbere: mw’isezerano rya kera, Umwuka wera yazaga rimwe na rimwe ku muntu ariko ntamugumemo.
- Abakuru ba isirayeli (Kubara 11:24-25)
- Balamu (Kubara 24:2)
- Otiniyeli (Abacamanza 3:9-10)
- Gidiyoni (Abacamanzi 6:34)
- Samusoni (Abacamanza 14:6)
- Sawuli (1 Samweli 10:6)
- Dawidi (1 Samweli 16:13)
- Abanditsi ba bibiliya (abahanuzi) (2 Petero 1:20-21)
Urugero rwa kabiri : Uko twari tumeze mbere yo kwakira agakiza, uko twakijijwe tubiheshejwe n’Umwuka wera akoresha uburyo butandukanye kugira ngo twihane tubone agakiza.
- Umwuka wera muri twe : Iyo twanze ibyaha byacu tukakira Yesu Kristo nk’Umwami n’Umukiza wacu, twakira Umwuka wera muri twe. Umwuka wera ntazadusiga kugeza igihe tuzava ku isi kugira ngo tubane n’Imana iteka ryose (Abaroma 8 :9-17)
- Kuzuzwa Umwuka wera : Iyo tubaye mu buzima bwo kumvira Imana no kwemerera Umwuka wera kutuyobora nk’uko ashaka mu kuduhindurira gusa n’Imana (Luka 4 :1, Abefeso 5 :18, Abagalatiya 5 :16-23)
- Umubatizo cyangwa gusenderwa n’Umwuka wera mu buzima bwacu : iyo twujujwe imbaraga n’ubushobozi by’Imana (Luka 4 :14-22, Yohana 3 :34, Yohana 7 :37-39, Ibyakozwe 2 :1-5, Yoweli 3 :1-2, Ezekiyeli 47 :1-5, Yesaya 44 :3)
- ICYO UMUBATIZO W’UMWUKA WERA ATARI CYO
- Umubatizo w’Umwuka wera si agakiza
Duhabwa agakiza iyo twizeye tukakira Yesu Kristo nk’Umwami n’Umukiza mu mitima yacu. Tumaze kwizera Yesu Kristo adushyiraho ikimenyetso ari cyo Umwuka wera (Abefeso 1 :13-14 Yesu Kristo ni nawe utubatiza mu Mwuka wera no mu muriro (Matayo 3 :11)
- Umubatizo w’Umwuka wera si uguta ubwenge, umutingito, amarira
Niba umubatizo w’Umwuka wera ushobora guhindura imyitwarire y’umuntu, tuzajye twibuka ko umwuka w’abahanuzi wumvira abahunuzi kandi Imana si iy’umuvungano ahubwo ni iy’amahoro (1 Abakorinto 14 :32-33)
- ICYO UMUBATIZO W’UMWUKA WERA ARI CYO
Ni ukuzuzwa cyangwa gusenderwa n’Umwuka wera w’Imana nk’uko Yesu awuduha, nibwo ubuzima bwacu bwose (hamwe n’ubushake bwacu) bwuzuzwa ubushobozi bwo guhamya Yesu nk’Umwami nk’Umukiza w’isi (Ibyakozwe 1 :4-8, Ibyakozwe 2 :14-21, Ibyakozwe 19 :1-6, 1 Abakorinto 12 :1-3)
- TWAKIRA UMUBATIZO W’UMWUKA WERA DUTE ?
- Kugaragaza inzara n’inyota (Matayo 5 :6, Yohana 7 :37-39, Yesaya 55 :1)
- Kwifuza kugira umutima mushya Imana yadusezeranije (Zaburi 51 :12, Ezekiyeli 11 :19-20)
- Kwizera Imana yemereye abana bayo kubabatiza mu Mwuka wera (Ibyakozwe 2 :38-39, Abagalatiya 3 :2-14, Mariko 11 :22-24)
- Gusaba Imana gusurwa no kubatizwa mu Mwuka wera (Luka 11 :13, 1 Yohana 5 : 14-15)
- Kurambikwa ho ibiganza by’abagaragu b’Imana (Ibyakozwe 8: 17)
ISOMO RYA CUMI: GUSENGA CYANGWA KUBA IMBERE Y’IMANA (Igice cya mbere)
INTEGO: Muri iri somo umwigishwa agomba kumenya neza impamvu zituma umukristo asenga akanamenya inzira yasengeramo
- GUSENGA N’IKI?
Gusenga ni ikiganiro kiba hagati yacu n’Imana, kigaragaza uko imitima yacu isabana nayo, twiyegurira Imana, tuyishimira cyangwa tuyitega amatwi gusa (Yakobo 4:8, Abaheburayo 4:16)
- KUKI TUGOMBA GUSENGA?
Hari impamvu enye (4) zituma umukristo asenga:
- N’itegeko ry’Imana (1Abatesalonike 5:17)
- N’umubavu uhumura neza (Ibyahishuwe 5:8, Imigani 15:8)
- N’isoko y’imbaraga (Mariko 14:38)
- N’intwaro ihindura ibihe byacu binyuranye (Abefeso 6:10-12, 18-20, Ibyahishuwe 12:5-9)
- TWASENGA DUTE?
Dushobora gusenga dukurikije inzira eshatu (3):
3.1. Dufite intego:
Izo ntego zishobora kuba izi zikurikira:
- Kuramya Imana: kubera icyo iri cyo (Abaheburayo 13:15, I Ingoma 29:10-14, Abaheburayo 1:1-14)
- Guhimbaza Imana: kubera ibikorwa byayo bihambaye yakoze (Abaheburayo 13:15, 1 Ingoma 29:10-14, Abaheburayo 1:1-14)
- Gushimira Imana: Kubyo yakoze mu buzima bwacu ( 1 Abatesalonike 5:18, Zaburi 50:15, Zaburi 116:12)
- Kwatura, kwihana cyangwa kwicisha bugufi ( Imigani 28:13, 1 Yohana 1:7-10)
- Gusaba cyangwa kwinginga (1 Petero 5:7)
- Gusengera abandi, kubohoka (Abakolosayi 4:12)
3.2. Dukoresha uburyo bwo kubigaragaza bukurikira:
Tuvuga, Dutekereza, Twandika
3.3. Dutanga igitambo cyangwa twifata
Twiyiriza (Tutarya, tutanywa)
Twiyima ibiryo
Twiyima ibitotsi
Twiyiriza mu kutavuga
Twiyiriza mu kwiyima imibonano mpuzabitsina hagati y’abashakanye bumvikanye
- IBYIFUZO BY’AMASENGESHO
Umukristo ashobora gusengera ibyinshi bitandukanye birimo:
Ibibazo bye bwite (Abefeso 6:18-20)
Ibibazo by’imiryango (Abakolosayi 4:12, Abefeso 3:14)
Itorero asengeramo
Abera bose cyangwa Umubiri wa Kristo (Abefeso 6:18)
Imigi, Ibihugu, Imigabane y’iy’isi, Abami n’abayobozi (2 Ngoma 7:14, Yeremiya 29:17, 1 Timoteyo 2:1-4)
ISOMO RYA CUMI NA RIMWE: GUSENGA CYANGWA KUBA IMBERE Y’IMANA (Igice cya kabiri)
INTEGO: Muri iri somo umwigishwa agomba kumenya neza uburyo bwose yakoresha kugira ngo agume imbere y’Imana.
UBURYO BW’AMASENGESHO
Umukristo yasenga akurikije uburyo burindwi (7):
- Gusenga mu mudendezo: Kuba imbere y’Imana ayoborwa n’Umwuka, nta gahunda yateguwe
- Gusengera icyifuzo kimwe ugisubiramo
- Gusenga uva ku cyifuzo kimwe ujya ku kindi mu nzego zitandukanye( ashobora gusengera ibibazo bye, umuryango we, Itorero rye, abaturanyi, umujyi, igihugu, akarere, isi yose nk’uri gukoresha uruziga.
- Gusenga akurikiza urugero rw’isengesho rya Data wa twese uri mw’ijuru (Matayo 6:9-13)
- Izina ryawe ryubahwe: Guhima no guhimbaza Imana kubera ibikorwa idukorera.
- Ubwami bwawe buze, ibyo ushaka bibe mw’isi nk’uko biba mw’ijuru: Kuyiramya kuko ikwiriye kuramywa
- Uduhe none ibyo kurya byacu by’uyu munsi: Gusaba no kwinginga Imana
- Uduharire imyenda yacu nk’uko natwe twahariye abarimo imyenda yacu: Kwihana, kubabarira abatugiriye nabi no gusaba Imana imbabazi.
- Ntuduhane mu bitwoshya ahubwo udukize umubi: Gusaba Imana kuturinda no kurinda imiryango yacu, iguhugu cyacu n’umutungo wacu.
- Kuko ubwami n’ubushobozi n’icyubahiro ari ibyawe none n’iteka ryose: Guhamya imbaraga z’Imana no kwemera ubuyobozi bwayo mw’isi mu bihe byose
- Gusenga akurikiza urugero rw’isengesho ryo mw’ihema ry’ibonaniro:
- Kwinjira mu rugo rw’ihema: Kwezwa kw’abizera
- Igicaniro cy’umuringa (aho batambiranga ibitambo): Gushima Imana kubw’igitambo cya Yesu Kristo I Goligota
- Igikarabiro cy’umuringa(aho bakarabiraga): kwihana no kwezwa
- Kwinjira ahera
- Igitereko cy’amatabaza (Cyazanaga umucyo): Kwifuza kuyoborwa n’amavuta y’Umwuka wera ari we mucyo wacu. (Kwifuza kuba muri presence y’Imana)
- Ameza y’imitsima: Gusoma no gutekereza kw’ijambo ry’Imana dukurikije icyifuzo cy’umutima
- Kwinjira ahera cyane
- Icyotero cy’imibavu: kuramya no guhimbaza Imana kubw’imbaraga zayo mu bibazo byacu
- Isanduku y’isezerano (irimo ibisate by’amabuye) Gushima Imana kubwo gusohoza amasezerano yayo mu buzima bwacu.
- Gusenga akurikiza urugero rw’amasengesho y’uruhererekane mu byiciro 8
Muri aya masengesho, abantu umunani bashobora gusenga bahererekanya ibyifuzo bitandukanye mw’isaha imwe:
- Umwe agashimira ibikorwa Imana idukorera
- Undi akaramya ubwiza bw’iyo Mana
- Undi agashimira ibyo Imana ikorera buri muntu ku giti cye
- Undi agasengera kwihana kw’abera
- Undi agasengera kuzuzwa Umwuka wera
- Undi agasaba ibyo buri muntu akennye kugira ngo umurimo w’Imana ushobore gukorwa neza
- Undi agasengera abafite ibibazo
- Uwanyuma akarangiza ashima Imana
- Gusenga akurikiza urugero rw’amasengesho ashingiye ku miterere y’umuntu
- Umubiri: Gushimira no kwizera Yesu Kristo ibyo yakoze ku musaraba
- Ubugingo: kwakira no kwifuza amasezerano y’Imana n’ijambo ryayo ku bijyanye n’ubugingo bw’umuntu, gusaba kwicisha bugufi imbere y’Imana Data wa twese
- Umwuka: Kwakira igikorwa cy’Umwuka wera mu mwuka wacu (Iyerekwa, kwezwa no gukiranukira Imana)
ISOMO RYA CUMI NA KABIRI: IJAMBO RY’IMANA (Igice cya mbere)
INTEGO: Muri iri somo umwigishwa agomba kumenya impamvu agomba gucengezwamo ijambo ry’Imana akanamenya uburyo bwo kubikora neza
- IGISOBANURO
Ijambo ry’Imana rigizwe n’umubumbe w’ibice bibiri (2) ari byo isezerano rya kera n’isezerano rishya Imana yaturaze kugira ngo tugendere muri iy’isi tutiyanduza, tudasitara, tumurikiwe n’ijambo ryayo ariwo mucyo kuri twe.
Icyitonderwa:
- Bibiliya itwereka ko:
- Ijambo ry’Imana ryigize umuntu ni Yesu Kristo (Yohana 1:1-14)
- Ijambo ry’Imana ryahumekewe rikandikwa ni bibiliya (1Timoteyo 3:16-17)
- Ijambo ry’Imana rigaragara ngo risomwe na bose ni ubuzima bwacu (2 Abakorinto 3:1-3)
- Amazina anyuranye y’ijambo ry’Imana: Ibyanditswe, ibyanditswe byera, amategeko, ubuhanuzi, ubuhamya, ibyahishuwe, amata y’Umwuka, ibyo kurya bitubeshaho.
- KUKI TUGOMBA GUCENGEZWAMO IJAMBO RY’IMANA?
Hari impamvu eshanu (5) zituma twifuza gucengezwamo ijambo ry’Imana:
- Niryo riduhesha kwizera kugira ngo dukizwe kandi tube ibiremwa bishya (Abaroma 10:17, 1 Petero 1:23-25)
- Niryo rituma dukura, ijambo ry’Imana ni amata, ni umugati, n’ubuki, n’ibiryo bw’umwuka (1 Petero 2:1-5, yeremiya 15:16, Ezekiyeli 3:1-3)
- Niryo rituma tumenya Yesu nk’Imana yacu, binyuze mu rumuli cyangwa iyerekwa ry’Umwuka wera (Yohana 5:39, Ibyahishuwe 19:10, Luka 4:16-21)
- Ni intwaro yacu y’iburyo (Inkota) n’iy’ibumoso (ingabo) turwanisha umwanzi wo kwizera kwacu (Abefeso 6:18, Matayo 4:1-4, ibyahishuwe 12:11)
- Niryo rituma duterimbere kandi duhabwa imigisha mubyo dukora byose (Zaburi 1:1-3, Ezira 7:9-10, Yosuwa 1:8, 2Ngoma 17:1-10)
- TWACENGERA DUTE KANDI NEZA MW’IJAMBO RY’IMANA?
Twacengera neza mw’ijambo ry’Imana dukoresheje uburyo butanu (5) bukurikira:
- Turisoma (Yesaya 34:16, 1 Timoteyo 4:13)
- Turyiga (Zaburi 119:12,27,33,73)
- Duhugurana (1 Timoteyo 4:13)
- Turifata mu mutwe (Zaburi 119:11,57)
- Turitekerezaho (Yosuwa 1:8, Zaburi 119:15,23,78,97)
ICYITONDERWA: Kuko bibiliya atari kimwe n’ibindi bitabo, tuzabanza gusenga twubashye ijambo ry’Imana kugira ngo turihishurirwe, atari ugupfa kuryumva n’ubwenge bwacu n’amarangamutima gusa (Zaburi 119:18: “Hwejesha amaso yanjye, kugira ngo ndebe ibitangaza byo mu mategeko yawe.” ) Zaburi 119:130: “Guhishurirwa amagambo yawe kuzana umucyo guha abaswa ubwenge.”
ISOMO RYA CUMI NA GATATU: IJAMBO RY’IMANA (Igice cya kabiri)
NTEGO: Muri iri somo umwigishwa agomba kumenya uburyo yatekereza neza kw’ijambo ry’Imana akabasha no kurishyira mu bikorwa.
- TWATEKEREZA NEZA DUTE KW’IJAMBO RY’IMANA?
Gutekereza neza kw’ijambo ry’Imana gukorwa mu bice bitanu (5)
- Gusenga (Zaburi 119:18)
- Gusoma witonze umurongo cyangwa igice inshuro nyinshi
- Kwibaza ibibazo bijyanye n’umurongo cyangwa igice wasomye
Hari ubwoko butandatu bw’ibibazo by’ingirakamaro wakwibaza ku murongo cyangwa igice wasomye muri bibiliya:
Ibibazo bitandatu (6) by’isuzuma:
- Uyu murongo urashaka kuvuga iki?
- Uyu murongo uravuga kuri nde?
- Uyu murongo uravuga ku kihe kibazo?
- Uyu murongo urareba nde?
- Uyu murongo urareba iki?
- Uyu murongo nawushyira he?
Ibibazo bibiri (2) byo gusesengura:
- Maze gutekereza kw’ijambo ubuzima bwanjye bwahindurwa gute?
- Uyu murongo cyangwa iki gice nakigenderamo neza gute?
- N’iki nareka cyangwa nakwirinda mu buzima bwanjye kugira ngo ngendere mu bushake bw’Imana neretswe muri iri jambo?
- Ese hari inzitizi zambuza gushyira mu bikorwa ibyo iri jambo rinsaba kandi zigomba gusengerwa?
- Gufata ibyemezo bifatika bijyanye n’uwo murongo cyangwa igice kandi nta kuriganya
- Gusengera ibyo byemezo no gukurikirana ishyirwa mu bikorwa ryabyo.
- IBISABWA GUSHYIRWA MU BIKORWA
Imana yateganije mw’itorero ryayo, ibigo, imiryango n’ibikoresho bikoze neza byadufasha gusobanukirwa ijambo ry’Imana.
- Ibigo n’imiryango
Hari ibigo n’imiryango nka:
- Umuryango mpuzamahanga wa bibiliya
- Umuryango ugamije kwigisha uko basoma ijambo ry’Imana
- Ibigo binyuranye bya bibiliya Bible Communication Center
- Ibigo bigurisha ibitabo bya gikristo
- Website za gikristo zinyuranye
- Ibikoresho
- Ibikoresho bimwe twavuga byafasha gutekereza kw’ijambo ry’Imana: Bonne semence, Our daily bread, Umusomyi wa bibiliya….
- Ibikoresho byagufasha kwiga neza ijambo ry’Imana: Inkoranyamagambo ya bibiliya, Igitabo gihuza imirongo ya bibiliya (Concordances bibliques), Amagambo asesengura (Leziques bibliques), ibitabo binyuranye bya gikristo biriho.
- IBYEMEZO
- Tugomba gufata icyemezo cyo gutekereza kw’ijambo ry’Imana buri munsi tutibagiwe gusoma ijambo ry’Imana, twiga, duhugurana, tunafata mu mutwe amagambo ya bibiliya
- Tugomba gufata icyemezo cyo kumvira ibyo ijambo ry’Imana ridutegeka gushyira mu bikorwa.
- Tugomba gufata icyemezo cyo guhugurana no kubwiriza ijambo ry’Imana abaturanyi bacu igihe cyose tubonye uwo mwanya.
IRI SOMO BURI MWIGISHWA AGOMBA KUGARAGAZA KO ARISHYIRA MU BIKORWA
ISOMO RYA CUMI NA KANE: UBUSABANE HAGATI Y’ABANA B’IMANA
INTEGO: Muri iri somo umwigishwa agomba kumenya impamvu agomba guterana hamwe n’abandi bakristo n’aho agomba guteranira.
- IGISOBANURO
Gusabana hagati y’abana b’Imana ni ugusanga abandi, muhujwe n’Umwami Yesu Kristu kugira ngo mwubake umuryango w’Imana, mugamije guteza imbere Ubwami bw’Imana
Mushobora guterana muri babiri, mwishyize hamwe n’abandi mu muryango, mu giterane, mw’itsinda ry’abantu bake cyangwa benshi.
Abaheburayo 10:24-25: “Kandi tujye tuzikana ubwacu kugira ngo duterane ishyaka ryo gukundana niry’imirimo myiza. Twe kwirengagiza guteranira hamwe, nk’uko bamwe bajya bagira, ahubwo duhugurane kandi uko mubonye urya munsi wegera, mube ari ko murushaho kugenza mutyo”
Ibyanditswe byo gusoma: Yohana 17:20-24, Matayo 18:15-20, Zaburi 133, Luka 10:1-3, Ibyakozwe 1:23-24, Ibyakozwe 2:1-5, 41-47.
- KUKI TUGOMBA GUSABANA CYANGWA GUTERANIRA HAMWE ?
Hari impamvu eshanu 5 zituma duteranira hamwe n’abandi :
- Kugirango tugaragaze icyubahiro cy’Imana yacu n’Umwami wacu Yesu Kristu wadupfiriye twese. Buri muntu muri twe n’urugingo rw’umubiri w’Umwami Yesu Kristu, uri wenyine nta buzima yagira, ariko mu busabane n’abandi duhabwa ubuzima buvuye ku mutwe, ariwo Kristo (1 Abakorinto 12 :27, Abefeso 4 :15-16)
- Kugira ngo dushobore gusurwa mu buryo budasanzwe n’Umwami wacu Yesu Kristu wemeye kugaragara aho bazajya baterana mw’izina rye (Matayo 18 :20, Ibyakozwe 2 :1-5
- Kugira ngo dukomezwe, tuneshe, dutabarwe, duhimbaze hamwe n’abandi bagize umubiri wa Kristo ariwo muryango wacu uhoraho. (Zaburi 133 :3, Ibyakozwe 1 :13-14)
- Kugira ngo dukorere, dusangire n’abandi impano twahawe n’Umwami cyangwa duhurire muri icyo gikorwa cyo gusarura (Luka 10 :13-14, Umubwiriza 4 :9-12, Gutegeka 32 :30 . Uyu murongo wa nyuma uratwereka ko niba umwe yirukana 1000, babiri bazirukana 10 000. Iyo dushyize hamwe, turushaho kugira imbaraga, iryo niryo torero rya Kristo.
- Kugira ngo dukosorwe, turusheho gukora neza no kurindwa (Abaheburayo 10 :24-25, Matayo 18 :15-20)
- N’IKI TWAKORA MBERE YUKO DUTANGIRA GUTERANIRA MW’ITORERO RUNAKA ?
- Tugomba kwibaza ibibazo bikurikira kuri iryo torero :
- Mbese Yesu agaragazwa nk’Umwami umwe n’Umukiza wa buri muntu ?
- Ese bararamya Imana imwe yihishuye mu butatu bwayo Data, Umwana na Mwuka wera ?
- Mbese bibiliya niyo muyobozi mukuru usubiza ku bibazo byose ?
- Ese bigisha kwanga ikibi, kubaha Imana, kwiyeza nk’urugero rw’ubuzima butunganye ?
- Mbese iryo torero n’umuryango nyakuri muri Kristo cyangwa n’ihuriro ry’abahuje inyungu z’ubuzima
- Mbese iryo torero ni idini ryishyize ku ruhande rigizwe n’ababonekewe bayoborwa n’umuntu wigize ikirwamana ?
- Nyuma yo kwibaza ibi bibazo no kubona ibisubizo bihuje n’ibyo bibiliya yemera, ugomba :
- Guhabwa ubuhamya bw’Umwuka wera akwemeza ko iryo torero ari iryawe nyuma yuko wasenze, akakwemeza ko Umuyobozi waryo azakubera umubyeyi wo mu mwuka akazaba n’umushumba wawe.
- Gukurikira izi ntambwe zigaragaza ko twinjiye mw’itorero :
- Kuba hari uwo mwaganiriye kandi ukaba hari icyo uriziho
- Gusura cyangwa kuba warateranye
- Gusenga kugira ngo uyoborwe n’Umwuka wera
- Gushaka kumenya uko rikora, kwitegereza no gusuzuma ibyavuzwe haruguru
- Kuganira n’umushumba w’itorero
- Kwiyemeza (Gufata icyemezo) no gutangira gufatikanya n’abandi gukorera Imana.
- Kwiyemeza gukorera Imana mu itorero ry’ahantu, ibyo wabikora mu buryo butatu (3)
- Kwiyemeza kwinjira mu muryango, na Deparutema uherereye mo
- Kwiyemeza kwitabira amateraniro na gahunda zose z’inyigisho n’amasengesho ;
- Kwiyemeza gutanga umutungo wawe, imbaraga zawe, igihe cyawe n’amafaranga yo gushyigikira umurimo w’Imana.
- UBUSABANE MU MUBIRI NO MU MARASO YA KRISTO CYANGWA IFUNGURO
- Igisobanuro
Ifunguro ryera ni igikorwa abagize umubiri wa Kristo basabaniramo, bishimira igihango bagiranye n’Umwami wacu Yesu Kristo (Zaburi 50:5, Matayo 26:26-29)
Icyitonderwa
- Iki gikorwa kigomba gukorwa kenshi kugira ngo twibuke kandi dushimangire ubusabane dufitanye na Kristo Umwami n’Umukiza wacu wapfiriye ibyaha byacu kandi akaba agiye kugaruka vuba ngo atwinjize mu cyubahiro.
- Iki gikorwa kigomba kubahwa mu buryo bwose bushoboka. Bibiliya iburira umuntu wese uburyo bukwiye bwo kwegera ameza y’Umwami wacu Yesu Kristo (1 Abakorinto 11:27)
- Ibisabwa kugira ngo dusangire ifunguro ryera
Uwemerewe muri ubwo busabane agomba kuba:
- Akijijwe, ni ukuvuga yarakiriye Yesu Kristo nk’Umwami n’Umukiza w’ubuzima bwe, akitandukanya n’isi akanabatizwa mu mazi menshi.
- Abana neza n’abagize umubiri wa Kristo.
- Yemewe mu muryango w’iteraniro ry’abera
- Afite umutima utamucira urubanza
- Nta gihano yahanwe n’itorero rye.
ISOMO RYA CUMI NA GATANU: KWIYEMEZA GUTANGA IBINTU CYANGWA AMAFARANGA MU MURIMO W’IMANA NK’UMUKRISTO
INTEGO: Muri iri somo umwigishwa agomba kumenya impamvu agomba gutanga ibintu bye mu murimo w’Imana, akanamenya uburyo yakubahiriza izo nshingano nk’umukristo.
- KUKI UMUKRISTO AGOMBA GUTANGA IBINTU BYE CYANGWA AMAFARANGA YE MU MURIMO W’IMANA?
Ijambo ry’Imana ritwereka ko hari impamvu eshanu (5) zituma umukristo atanga ibintu bye mu murimo w’Imana:
- Niyo kamere ye nshyashya yo gutanga ubutunzi bwe, kugaragaza urukundo, ibyishimo n’amahoro (1 Abakorinto 15:45, Itangiriro 12:2-3)
- Nicyo gihamya urukundo no kwiyegurira Umwami n’inzu ye (Ibyo bishimisha Umwami iyo tubikoranye umutima unezerewe) 1 Ngoma 29:3-9, 2 Abakorinto 9:7
- Kugira ngo dutsinde umuvumo, (Malaki 3:8-12, Hagayi 1:6-11)
- Ni uburenganzira, umugisha, icyubahiro, amahirwe yo kwishyira hamwe n’Imana ishobora byose, yaremye isi n’ibiyirimo byose ( Esiteri 4:14)
- Hari imigisha myinshi mu gutanga kurusha guhabwa. Ni umugisha wacu uyu munsi no kubazadukomokamo ( Ibyakozwe 20:35, Luka 6:38, 2Abakorinto 9:6-11, Abaheburayo 7:9)
- UMUKRISTO YUBAHIRIZA ATE IZO NSHINGANO MU NZU Y’IMANA?
- Atanga kimwe mw’icumi
Ijambo ry’Imana ritubwira yuko:
- Kimwe mw’icumi gifatwa mubyo wungutse byose wahawe n’Uwiteka (Itangiriro 28:22)
- Kimwe mw’icumi cyishyurwa cyose mu nzu y’Imana cyangwa mw’Itorero (aho turererwa, aho dukorera, aho tugaburirwa n’umushumba, umubyeyi ushinzwe ubugingo bwacu) (Nehemiya 13:10-14, Malaki 3: 10)
- Kimwe mw’icumi ntigihabwa Imana ahubwo cyishyurwa mu buryo bunyuranye n’ibindi byemezo bifatwa ku mutungo w’ibintu cyangwa w’amafaranga dushobora gutanga mu nzu y’Imana
- Kimwe mw’icumi cyashyizweho nk’ikigenewe Umwami kubakorera mu nzu y’Imana. Ntigishobora kuvangwa n’andi maturo yagenewe abakene cyangwa ibindi bikorwa
- Kimwe mw’icumi cyabayeho mbere y’itegeko rya Mose ndetse no mu Isezerano rishya. ( Itangiriro 14:19-20, Itangiriro 29:21-22, Matayo 23-23
- Aha Uwiteka amaturo cyangwa inkunga kubwo guteza imbere umurimo w’Imana, yishimye (Gutegeka 12: 5-6)
Amwe mu maturo atangwa ni aya:
- Amaturo y’ubushake (1 Ngoma 28 :14, 2 Abakorinto 8 :3-6)
- Amaturo yo guhigura imihigo (Gutegeka 23 :21)
- Amaturo yo kwiyegurira Imana (Luka 2:23-24)
- Amaturo y’ivugabutumwa cyangwa y’umwigisha (1 Timoteyo 5:17-18, Abagalatiya 6:6, Abafilipi 4:10-19, 2 Abakorinto 8:5-12, 16-24)
- Amaturo yo kubaka (1 Ngoma 29:1-9, Luka 7:1-5)
- Amaturo yo gufasha abatishoboye ( Abagalatiya 2:10, Yakobo 1:27, 1 Timoteyo 5:3-4, Luka 11:41, Imigani 19:17, Abaroma 15:26, Yobu 31: 16-22, Imigani 28:27)
- Amaturo y’ubuhanuzi (1 Smweli 9:6-9)
- Amaturo y’ishimwe ( Kubara 7:2-3. 1 Ngoma 29:9)
- Atanga umuganura k’ Uwiteka
Umuganura ni imbuto za mbere z’umusaruro cyangwa z’umurimo wose. N’inyungu cyangwa umugisha wa mbere dutanga twiyeguriye Imana dushaka kuyubahisha (kuva 22:29-30,19,34,19,26 Imigani 3:3-10, Kubara 18:8,12-13, Gutegeka 18:3-5, 26:1-11.

robotstxt: allowed

filter: keep


text:
IGICE CYA 26
Impamvu gukora ibyiza bitajya bitworohera
IYO Sawuli yakoraga ibintu bibi, ni nde wishimaga?— Byashimishaga Satani. Icyakora, n’abayobozi b’idini b’Abayahudi na bo barishimaga. Ku bw’ibyo, igihe Sawuli yahindukaga umwigishwa w’Umwigisha Ukomeye akaza kwitwa Pawulo, abo bayobozi b’idini batangiye kumwanga. None se, waba wiyumvisha igituma bitorohera umwigishwa wa Yesu gukora ibyiza?—
Igihe kimwe, umutambyi mukuru witwaga Ananiya yabwiye abantu ngo bakubite Pawulo urushyi. Ndetse hari n’igihe Ananiya yigeze gushaka gufungisha Pawulo. Pawulo amaze kuba umwigishwa wa Yesu, yahuye n’ingorane nyinshi cyane. Urugero, hari nk’igihe abantu babi bigeze kumukubita, maze bashaka no kumwicisha ibibuye binini.—Ibyakozwe 23:1, 2; 2 Abakorinto 11:24, 25.
Hari abantu benshi bagerageza kudukoresha ibintu bidashimisha Imana. Dore rero ikibazo uba ufite: ukunda ibyiza mu rugero rungana iki? Mbese, waba ukunda ibyiza cyane ku buryo wakwemera kubikora n’iyo abandi bakwanga ari ibyo baguhora? Ibyo bisaba ubutwari, si byo se?—
Ushobora kuba wibaza uti ‘ese birashoboka ko abantu banyanga bampora gukora ibyiza? Ahubwo se ntibyagombye kubashimisha?’ Wowe ubona ko byagombye kubashimisha. Incuro nyinshi, abantu bakundaga Yesu kubera ibintu byiza yakoraga. Igihe kimwe, abaturage bose baje imbere y’inzu Yesu yari acumbitsemo, bazanywe no kureba ukuntu akiza abantu barwaye.—Mariko 1:33.
Icyakora, hari igihe abantu bangaga ibyo Yesu yabaga yigisha. Nubwo ibyo Yesu yigishaga byose byabaga ari ukuri, hari abantu bamwangaga bikomeye, bamuziza gusa ko avuga ukuri. Umunsi umwe, abantu b’i Nazareti, aho Yesu yakuriye, baramurakariye. Yesu yari yagiye mu isinagogi, ni ukuvuga ahantu Abayahudi bahuriraga kugira ngo basenge Imana.
Yesu amaze kugera mu isinagogi, yatangiye kwigisha abantu ashingiye kuri Bibiliya. Abantu babanje kwishimira ibyo yababwiraga. Batangajwe n’amagambo meza yavaga mu kanwa ke. Abari aho byarabagoye kwemera ko Yesu ari we wa mwana bari bazi, wakuriye mu mujyi wabo.
Hanyuma ariko, hari ikindi kintu Yesu yaje kuvuga. Yavuze ko hari igihe Imana yigeze gukunda abantu batari Abayahudi. Yesu amaze kuvuga atyo, abari mu isinagogi bararakaye. Waba uzi icyatumye barakara?— Batekerezaga ko ari bo bonyine Imana yakundaga. Batekerezaga ko bari beza kuruta abandi bantu. Byatumye rero banga Yesu, bamuhora ibyo yari avuze. Waba uzi icyo bashatse gukorera Yesu?—
Bibiliya igira iti ‘bafashe Yesu, bamujyana hanze y’umujyi. Bagezeyo, baramufashe bashaka kumuhirika ku manga y’umusozi muremure kugira ngo apfe! Icyakora, Yesu yarabacitse, arigendera.’—Luka 4:16-30.
Mbese, iyo ibyo biza kuba ari wowe byabayeho, wari kuzigera wongera kubwira abo bantu iby’Imana?— Byari kugusaba ubutwari, si byo se?— Nyamara, hashize hafi umwaka umwe Yesu yongeye gusubira i Nazareti. Bibiliya igira iti ‘yatangiye kubigishiriza mu masinagogi yabo.’ Yesu ntiyigeze atinya abantu bangaga Imana ngo bitume areka kubabwira ukuri.—Matayo 13:54.
Ikindi gihe ku isabato, Yesu yari ahantu hari umugabo unyunyutse ukuboko. Imana yari yarahaye Yesu ubushobozi bwo gukiza abantu indwara. Ariko bamwe mu bantu bari aho bashatse kubuza Yesu kumukiza. Umwigisha Ukomeye yabigenje ate?— Yabanje kubabaza ati ‘muramutse mufite intama, ikagwa mu rwobo ku isabato, mbese, ntimwayikuramo?’
Birumvikana rwose ko bayikuramo, yewe, n’iyo haba ari ku isabato, umunsi ubusanzwe baruhukagaho. Ku bw’ibyo, Yesu yarababwiye ati ‘nuko rero, gufasha umuntu ku isabato ni byiza cyane, kuko umuntu afite agaciro kuruta intama’! Birumvikana rwose ko Yesu yagombaga gufasha uwo mugabo, akamukiza indwara ye!
Yesu yasabye uwo mugabo kurambura ukuboko kwe. Ako kanya kwahise gukira. Mbega ukuntu uwo mugabo yishimye! Ariko se, abandi bantu bari aho babigenje bate? Mbese, byarabashimishije?— Reka da! Ahubwo, barushijeho kwanga Yesu. Bahise basohoka, batangira gushaka uko bamwica!—Matayo 12:9-14.
Uko ni ko ibintu bimeze no muri iki gihe. Ibyo twakora byose, ntidushobora gushimisha abantu bose. Ku bw’ibyo, tugomba kureba uwo dushaka gushimisha koko uwo ari we. Niba dushaka gushimisha Yehova Imana n’Umwana we Yesu Kristo, tugomba igihe cyose gukora ibihuje n’ibyo batwigisha. Ariko se, nitubigenza dutyo, ni nde uzatwanga? Ni nde se uzatuma gukora ibyiza bitugora?—
Ni Satani. Ariko se, ni bande bandi bafatanya na we?— Ni abantu Satani yashutse, abemeza ibinyoma. Yesu yabwiye abayobozi b’idini bo mu gihe cye ati “mukomoka kuri so Satani, kandi ibyo so ararikira ni byo namwe mushaka gukora.”—Yohana 8:44.
Hari abantu benshi Satani akunda. Yesu yabise “ab’isi.” Ariko se, utekereza ko “ab’isi” Yesu yavugaga ari bande?— Reka turebe abo ari bo twifashishije amagambo Yesu yavuze muri Yohana igice cya 15, umurongo wa 19. Yabwiye abigishwa be ati “iyo muba ab’isi, ab’isi baba babakunze. Ariko kuko mutari ab’isi, ahubwo nabatoranyije mu b’isi, ni cyo gituma ab’isi babanga.”
Bityo rero, abo bantu b’isi banga abigishwa ba Yesu ni abantu bose batari abigishwa be. Kuki ab’isi banga abigishwa ba Yesu?— Reka tubitekerezeho. Ni nde utegeka iyi si?— Bibiliya ivuga ko ‘ab’isi bose bategekwa n’umubi.’ Uwo mubi ni Satani.—1 Yohana 5:19.
None se, ubu waba usobanukiwe impamvu gukora ibyiza bitugora?— Satani n’abantu ategeka ni bo batuma bitugora. Icyakora, hari n’indi mpamvu ituma bitugora. Waba wibuka iyo ari yo?— Mu Gice cya 23 cy’iki gitabo, twabonye ko twese tuvuka turi abanyabyaha. Mbese, ntibizaba bishimishije igihe Satani hamwe n’abantu be bazaba batakiriho, n’icyaha na cyo cyavanyweho?—
Bibiliya itanga isezerano rigira riti ‘isi irashira.’ Ni ukuvuga ko hari igihe abantu bose batari abigishwa b’Umwigisha Ukomeye bazaba batakiriho. Nta bwo bazabaho iteka ryose. Waba uzi abazabaho iteka ryose?— Bibiliya ikomeza igira iti “ukora ibyo Imana ishaka, azahoraho iteka ryose” (1 Yohana 2:17). Koko rero, abantu bakora ibyiza, ni ukuvuga abakora “ibyo Imana ishaka,” ni bo bonyine bazabaho iteka ryose mu isi nshya y’Imana. Ku bw’ibyo, twifuza gukora ibyiza, nubwo bwose kubikora bitoroshye. Si byo se?—
Reka dusome imirongo ya Bibiliya ikurikira igaragaza impamvu gukora ibyiza bitatworohera: Matayo 7:13, 14; Luka 13:23, 24; n’Ibyakozwe 14:21, 22.